text:
Biologia molekular
Biologia molekular ta e siencia di biologia riba nivel molekular ku ta investigá por ehèmpel e material hereditario ku kada un organismo bibu tin (ta optené).
E molekül ku nos ta papia di dje ta lokual nos ta yama ADN. ADN òf DNA su abreviatura ta para pa e molekül yama na paiamentu "ásido desoksiribonukleiko," ingles “desoxyribonucleicacid” o na hulandes “desoxyribonucleinezuur”. E DNA aki ta poseé tur informashon I karakterístika di un organismo bibu manera hende, bestia i mata o mikroorganismo manera bakteria, vírus, beskein i yis. DNA ta wòrdu lokalisá den e sel di kada organismo I ta úniko pa kada organismo. DNA tin tur informashon pa ku bo karakterístikanan manera bo grupo di sanger I kolo di wowo. Kada organismo tin su informashon den forma di kode riba e DNA. E sekuensia di DNA ta forma un alfabèt kaminda kada pida ta forma grupo/kode ku nos ta yama geno den e DNA. Kada geno ta poseé informashon hereditario.
Serka sierto tipo di mikroorganismo manera vírus bo ta haya RNA en bes di DNA. RNA tin otro molekül ku e DNA. E RNA ta para pa na ingles e molekül “ribonucleicacid” i na hulandes “ribonuleinezuur”.


c: text/html

text:
ORANJESTAD, Aruba – 3 februari 2022: Analisando e brote grandi cu Aruba a experencia di e variante Omicron, un variante cu a wordo categorisa como extremadamente contagioso. DVG por mira bek y asentua cu ta “debi” na e grado halto di vacunacion cu nos populacion ta conta cu ne, cu awe e cantidad di ‘opnames’ den hospital y e cantidad di morto aconsecuencia di COVID-19 a keda limita, apesar cu Aruba a pasa den e brote di COVID-19 mas grandi registra.
Na e momentonan aki Aruba ta conta cu un grado di vacunacion dividi den e diferente categorianan como lo siguinte;
Edad di 5-11 aña ta vacuna pa 9%
Edad di 12-17 aña ta vacuna pa 62%
Edad di 18-59 aña ta vacuna pa 79%
Edad di 60 y mas ta vacuna pa 87%
Un total di 74.783 (80%) ciudadano cuminsando for di 12 aña ya caba a tuma e responsabilidad pa cu nan salud y a vacuna contra COVID-19. Ainda tin un promedio alrededor di 18.990 (20%) ciudadano y mucha cuminsando for di edad di 12 aña cu falta pa vacuna.
DVG kier infatisa cu e virus SARS-CoV-2 cu ta causa COVID lo sigui existi pa hopi tempo mas y cada individuo lo bin den contacto cu e virus tempran of laat y na mas ocacion. Esaki ta e motibo pakico como Departamento di Salud Publico nos ta sigui motiva tur persona cu ainda no a vacuna pa haci esaki mas pronto posibel y esnan cu no tin e BOOSTER SHOT ainda pa busca esaki. Door di vacuna bo no ta unicamente proteheha bo mes pero tambe bo ta contibui na recuperacion di Aruba su salud publico, su turismo, economia, enseñansa, su seguro di AZV y mas. Mas ciudadano vacuna nifica menos ciudadano interna den hospital debi na COVID, tambe ta nifica cu ciudadanonan ta recupera mas lihe sin complicacion y tin menos tristesa debi na cantidad limita di fayecidonan.
Ta importante tambe pa informa cu hopi pais of eventonan social na otro paisnan ta exigi prueba di vacunacion completo, DVG tin su protocol di vacunacion stipula cu ta cumpli cu ne y cu ta conta pa tur ciudadano igual. No laga te ora cu bo dia di biahe ta yegando serca pa pidi DVG haci excepcion y vacuna bo persona mas prome cu bo tempo stipula, pasobra esaki lo no por sosode. Si bo persona ta pensa di bay biaha sea pa trabou of placer, ta recomendabel pa vacuna tempran.
Pa mas informacion relaciona cu localidadnan di vacunacion subi y like DVG su Facebook page Directie Volksgezondheid DVG Aruba of por yama nos call center 2800101 of tambe 5224200.

robotstxt: allowed

filter: keep


text:
ORANJESTAD- 23 juli 2021. Segun resumen di awe 4 persona a recupera, a registra total 32 caso nobo di COVID-19 di cual 14 ta turista y 18 ta residente. 'Positivity rate' bou nos residentenan ta 16.7%. Di e 18 residentenan positivo awe 5 ta vacuna completamente y 13 no ta vacuna of no ta vacuna completo. Casonan activo pa awe ta 158, edad promedio di esnan positivo ta 31 aña y cantidad di fayecido relaciona cu COVID-19 ta 109. Ta hopi importante pa remarca cu e categoria di edad cu recientemente mas ta test positivo pa COVID-19 ta e categoria di edad entre 18 cu 29 aña.
Den Hospital tin un total 9 persona interna di cual 4 ta den ICU (3 covid activo, 1 covid no activo) 4 riba piso general y 1 riba piso di Pediatria (mucha). Segun datos di hospital desde 1 mei un total di 57 persona a wordo interna pa motibo di COVID di cual 2 (3.5%) tawata completamente vacuna y 55 no tawata tin ningun vacuna of solamente un vacuna.


text:
ORANJESTAD – Dialuna a tuma luga e entrega di premio na e finalistanan y ganadornan di e festival ‘Un Canto pa Aruba su Himno y Bandera’ cual a tuma lugar den fin di siman. Na e compleho nobo di cinema, Gloria IMAX, acompaña di algun familiar, esnan cu a sali den e finalista como tambe ganadornan absoluto den e categoria infantil, hubenil y grandi, a bini hunto pa ricibi nan premio cual a wordo otorga pa Minister di Cultura, Sra. Xiomara Maduro y tambe representante di Setar NV, Sra. Kimberly Boekhoudt. Durante e atardi aki, Minister Xiomara Maduro a haci bon uso di e oportunidad pa un bes mas expresa su gratitud na tur esnan cu a participa tanto di e categoria Infantil y Hubenil, como tambe e festival di Adulto, e ultimo un danki extra pa nan pasenshi ya cu ta despues di un aña cu por a tene e final di e festival categoria Adulto cu a keda cancela aña pasa momento cu COVID-19 a haci su entrada aki na Aruba.
Minister Xiomara Maduro ta sumamente contento di por tabata presente diasabra pa e Fesival Adulto y diadomingo e Festival Infantil y Hubenil. Dialuna tabata entrega di premio y e mandatario a duna un palabra di pabien na tur cu a sa di rindi honor na nos Himno y Bandera. Minister Xiomara Maduro ta premira pa otro aña un festival aun mas grandi ya cu otro aña lo ta e di 25 aña cu e festival ‘Un Canto pa Aruba su Himno y Bandera’ ta wordo organisa.


text:
Recientemente Inspeccion di Salud Aruba (IVA) a haya notificacion for di un importado di remedi cu tin un cierto produccion (batch/charge) di e remedi di presion Losartankalium, Valsartan y Irbesartan cu ta wordo saca for di mercado (recall) na boticanan na Aruba pa motibo di contaminacion cu e producto AZBT. E remedinan aki ta wordo prescribi pa individuonan cu ta sufri di presion halto y cu problemanan di curason. E importado na Aruba a tuma e accion necesario pa informa e boticanan debidamente. Seguidamente, e boticanan a kita e batchnan aki for di nan botica y ta den e proceso pa tuma contact cu e pashent cu a haya e remedi contamina.
Cu un recall grandi, IVA ta haya importante pa e informacion duna na e pashent ta duidelijk y pa es motibo ta organisa un conferencia di prensa cu presidente di e asociacion di dokternan di cas (HAVA), Dr. Joacquin van Trigt, un representante di asociacion di boticario (VAA), sra. Adrienne Tromp y e Inspectora di Remedi, drs. Roselynn Angela, lo duna informacion tocante un recall, dicon tin e recall aki y kico tur e pashent lo mester haci den e caso specifico aki.
E conferencia di prensa lo tuma luga diabierna 16 di juli 2021 pa 1.30 PM na oficina di IVA na Schotlandstraat 45 (dilanti Ling & Sons).


text:
roly bisslik
-
News
Piscina Olimpico cla cu nan protocol
Hopi liher Piscina Olimpico Roly Bisslik a keda cla cu nan protocol pa landamento Den un combersacion cu Marla Thiel-Dominquez…Read More »
-
News
Marla Thiel a duna di conoce cu e protocol di Piscina
E facilidad a hinka e protocol den otro den algun dia Marla Thiel a duna di conoce cu e…Read More »
-
News
Comite Olimpico Arubano a bishita Piscina Olimpico Roly Bisslik
Dialuna atardi, miembro nan di Comite Olimpico Arubano conhuntamente cu diferente departamento di Gobierno a ricibi un splicacion amplio…Read More »


text: ORANJESTAD –Tin un un carta di Minister di Finansa dirigi na tur departamento di Gobierno ta circula rond den publico. Pa evita mal comprondemento, ta bon pa brinda e siguienteinformacion, Minister di Finansa y Cultura Xiomara Maduro ta trece dilanti cu tur aña medio oktober, Minister di Finansa ta manda un carta pa avisa e departamentonan cu ta bay sera e administracion pa e aña coriente y pa esaki ta duna un fecha tecual por haci obligacion financiero nobo pa Pais Aruba. Banda di esaki sa pidi e departamentonan tambe pa indica cual ta e inversionnan cu ainda lo wordo haci den e aña corespondientepa asina e suma aki keda reserva. Esaki ta un practica normal den tur gobernacion y ta wordo haci pa evita cu ta surpasa e sumanan acorda pa Parlamento di Aruba den Presupuesto di PaisAruba. Minister Maduro ta acentua cu desde aña 2018 Gobiernoa keda den e margen di gastonan presupuesta y aproba pa Parlamento di Aruba y no mester a bay fin di aña pa pidi mas placa na Parlamento. Minister di Finansa Xiomara Maduro sumaneho desde un principio ta uno sostenibel, efectivo y transparente na publico en general. Cu e informacion aki e mandatario encarga cu finansa publico ta sigui duna contenidona su maneho financiero y ta spera di a aclarea e situacion y evita cualkier mal comprendemento.


text:
ORANJESTAD – Recientemente Prome Minister tabatinun reunion virtual cu Minister di Relacionnan Exterior di Hulanda sr. Wopke Hoekstra. Esaki ta e prome reunion cu Prome Minister tabatin cu e mandatario Hulandes desdecu el a huramente como Minister.
Manera ta conoci, relacionnan exterior ta un asunto di Reinopues sr. Hoekstra ta representa ful Reino y ta hopi importantepa e tin alineacion cu Prome Minister Wever – Croes ora ta trata temanan di relacionnan exterior cu tin di haber cu Aruba.
Un reunion, segun Prome Minister, hopi importante cu a bay bon y a toca entre otro e tema di Ukraina. Sr. Hoekstra a splicakico lo ta e aporte di Hulanda den e situacion aki. PromeMinister a pidi sr. Hoekstra pa tene cuenta cu e situacion cu Russia y Venezuela y Aruba cu ta asina cerca.
Tambe a papia di e tema di situaciona na Venezuela, mes cu taun tema di relacionnan exterior, cu tin impacto hopi halto pa Aruba. Prome Minister a duna sr. Hoekstra tur informacion di con tur cos ta actualmente indicando cu cualkier cos cu cambia eynan na Venezuela, por afecta e stabilidad aki na Aruba tambe. A atende tambe cu e acercamento di Merca naVenezuela. ‘Merca ta un partner sumamente importante pa Aruba, pa comercio, un partner cu por yuda riba tereno di siguridad, educacion, cuido y mas. Esaki ta conta tambe paColombia, cu tambe ta un pais cu Aruba kier estrecha lasonancu ne. Ta mira otro partnernan tambe den region maneraPanama’, Prome Minister a agrega.
Pa loke ta cyber security, Ukraina y Russia a declara otro un guera cibernetico pues ta importante pa nos tene cuenta cu esaki. No habri websites of emails desconoci, cambia codicoregularmente y asina tin diferente cos cu bo por haci, pa no bira un victima.
‘Mi no ta kere cu ni Ukraina y ni Russia ta pensa pa bin atacaAruba, pero tin un ‘chaos’ riba e tema cual ta causa cu hackers ta mas activo. Hospital su hacking a costa hopi tempo, energiay placa, pues ban purba evita esaki,’ Premier Wever – Croes a bisa.
Un otro tema di preocupacion ta e situacion di crudo, cualmundialmente a aumenta drasticamente. Si mira den Noticiainternacional, e prijs pa gasolin ta subi cada dia. Na Aruba no, pasobra Aruba tin un otro sistema. Na Aruba ta ahuste cada 2 siman basa riba e promedio di e 30 dianan prome y esey ta causa cu tin mas trankilidad. Gobierno ta purbando pa wak sipor absorbe un parti di e aumento cu ta bay bin ainda. Tur e calculacionnan ey ta andando y lo informa ora cu ta asina leu. Pero individualmente mester cuminsa prepara riba alternativapa no uza autonan mesun tanto.
Mescos ta e caso cu aumento di productonan comoconsecuencia di posibel inflacion cu lo importa.
Pa conclui Prome Minister a bisa cu ta importante pa ta consciente cu tin un conflicto y casi un guera den mundo y esaki ta afecta nos tur p’esey ta importante pa nos ta prepara. Gobierno lo sigui cu esfuersonan di su parti y lo percura pa comunidad ta bon informa.


text:
ORANJESTAD – Shonnan amante di “old school” biyar, FEBIAR, Federacion di Biyar Arubiano, kier a anuncia cu e diabierna aki, 9 di september, nos ta drentando e final dje prome round robin entre teamnan! Manera tur fanatico sa, mas y mas nos progresa den campeonato, mas y mas naturalesa cruel dje deporte di biyar ta cuminsa separa “the men from the boys”!
Dos siman pasa, e ekipo di Mongoose a haya manera un baño di awa friu memey di heat wave! E ekipo peligroso di Steelers a pasa manera style di un “road kill” ariba nan! Ta bira ora pues pa e Mongoosjes nan cuminsa “get nan acttogether” pasobra asina’ki cos ta pinta scur!
Diabierna awor, 9 di september, e grupo di Mongoosedesorienta tin cu enfrenta nada menos cu e gang di cacho brabo di Pos Abou, nada menos cu Mad Dogs BT! “TheFastest Beasts form the East” lo por enfrenta y frena “TheFastest Drinkers from the West”? Un encuentro pues cu lo ta bale la pena wordo cubri door di VSPN!
N’e otro mesa nos tin nada menos cu e leyendanan di aña 70, Barracuda BT, kendenan lo mester enfrenta e team durisimo di Steelers! Guynan, ta nombernan grandi ta bay enfrenta otro den e prome encuentro entre Steelers y Barracuda! Capitan “El Bon Bon” Evertsz y su compinchenan por wanta e presion dje piscanan feroz di Nort? Aaron “The Baron” Franken no ta “zomaar eenkapitein”! Un capitan cu a yega di nabega lamanan bruto den pasado! E encuentro aki lo ta sumamente interesante pa wak! Shonnan pues, diabierna awor, 9 di september, cuminsando pa 8’or di anochi, prepara bo shot anti-adrenalina pasobra cos ta bay ta hot, red hot, aya n’e palacio di biyar na Tanki Leendert! Porta ta habri desde 6’or, entrada ta completamente gratis, y lo unico cu bo tin cu trece ta bon ambiente y humor! Yega!


text:
Por Aplica pa Subsidio di Salario Entrante 20 juli
SVb ta anuncia cu e periodo pa aplicacion pa subsidio di salario pa luna di juli ta cuminsa dialuna awor, dia 20 di juli, 2020. Tur dunado di trabou cu ta bin na remarke pa aplica pa subsidio di salario ta ricibi un notificacion di SVb y despues di ricibi esaki nan por yena nan aplicacion den nan portal digital MiSVb. Ultimo dia pa aplica pa subsidio di salario pa luna di juli ta 26 di juli, 2020, fin di dia.
Tur rekisito pa subsidio di salario a keda mescos pa luna di juli:
- E compania a wordo afecta den un forma negativo pa motibo di COVID-19;
- E compania tin un perdida di entrada premira di por lo menos 25% den e luna di e subsidio;
- E compania no ta permiti pa retira empleado pa motibonan socio-economico;
- E compania ta paga e empleado minimal 60% di su salario;
- E compania y tur empleado ta registra na SVb riba 15 di maart 2020;
- E compania ta registra na Departamento di Impuesto y tin un persoonsnummer;
- E compania ta cumpli cu pago di impuesto y primanan social di e luna corespondiente cu a aplica pa subsidio;
- E compania mester aplica pa e subsidio;
- E compania a cumbini cu tur trahado un reduccion di arbeidsomvang cu por varia entre 0% te cu maximal 40%.
SVb ta recorda tur dunado di trabou cu pa aplica pa subsidio di salario pa luna di juli e dunado di trabou mester a cumpli cu e pago di tur prima y seguro social pa luna di mei y juni. SVb ta referi aki na e primanan di AZV, AOV/AWW, pensioen general di trahado y ZV/OV. Ta e deber di e dunado di trabou pa paga e primanan aki.
Pa e aplicacion mes tambe tin puntonan importante pa tene na cuenta:
- E formulario pa e trahadonan firma lo ta disponibel den e portal digital MiSVb. Solamente e formulario oficial aki di SVb por wordo usa y ta wordo acepta;
- Dunado di trabou y trahado mester firma e formulario y yena e % di reduccion di arbeidsomvang cu a acorda (reduccion di min. 0% y max. 40%);
- Tur documento relaciona cu e aplicacion pa subsidio di salario mester wordo uploaded den MiSVb y den un solo documento (1 file). SVb no ta acepta documentonan via e-mail;
- Despues di a upload e formulario cu firma di e trahadonan y di e dunado di trabou, mester yena e formulario di aplicacion;
- Despues di yena e formulario di aplicacion, ta primi ariba ENTREGA PETICION;
- Dunado di trabou ta ricibi un confirmacion cu aplicacion a keda entrega;
- No por haci cambio na e peticion despues di a entrega e aplicacion asina ta cada dunado di trabou mester tuma su tempo pa yena e informacion corecto y sigura su mes cu e ta upload e formulario cu firma di e trahadonan corectamente y completo den un solo documento (1 file);
Pago di subsidio di salario pa luna di juli di parti di SVb pa e dunado di trabou lo cuminsa entrante 29 di juli, 2020. Dunado di trabou ta responsabel pa verifica cu su cuenta di banco ta corectamente registra na SVb.
Pa facilita e proceso di aplicacion y contesta pregunta di dunado di trabou y trahado relaciona cu e programa di Subsidio di Salario por tuma contacto cu e Service Center via mail na loonsubsidie@svbaruba.org, of por lesa mas akinan: https://www.svbaruba.org/subsidio-di-salario/


text:
COMPETENCIA DI ARTE ORGANIZA PA NAGICO TA HIBABO MIAMI PA 5 DIA
ORANJESTAD – Dialuna atardi na BAZ-RRR Galleria & Brasserie, NAGICO Insurances a anuncia nan concurso ‘NAGICO Carnaval Art Contest’, unda lo duna hobenan entre edad di 13 pa 20 aña e oportunidad pa demostra nan talento cu un obra di arte inspira door di nos dushi musica di carnaval. E diseño ganador lo ta e inspiracion pa cu NAGICO su diseño di carnaval cu lo wordo instala riba trailer di differente banda musical, cual lo duna e hoben talentoso aki reconocimiento y fama. Adicionalmente, NAGICO lo regala e hoben ganador 2 pasashi ida y buelta pa Miami, cu lo inclui estadia pa 5 dia y tambe un tour den e districto conoci di arte Wynwood. NAGICO ta invita tur hoben creativo pa participa den e ‘NAGICO Carnaval Art Contest’. E ganador ta wordo anuncia 4 di december 2019. Con por participa? Cada participante tin cu entrega un diseño cu e tema ‘Musica’. Algun di e reglanan ta cu e diseño crea mester ta den forma abstracto y atractivo pa tur generacion. Por haci uzo di ‘mixed media’ pa presenta e creacion. Naturalmente e diseño mester ta uno unico, crea specialmente pa e competencia. Esencial tambe ta cu e mester inclui e icono di NAGICO su logo esta e paraplu. E ultimo dia pa entrega esaki ta diabierna 29 di november 2019. Por entrega esaki via email na marketing.aruba@NAGICO.com of personalmente na NAGICO situa na Dakota of Savaneta. E formulario di inscripcion y tur e reglanan ta disponibel riba e pagina di Facebook di NAGICO: NAGICOInsurancesAruba. Participa den NAGICO su workshop gratis Un workshop pa e participantenan lo wordo duna pa e conocido artista Vanessa Paulina y lo ta gratis pa tur cu ta desea di participa den e competencia. E workshop lo tuma lugar dia 7 di oktober pa 12 di oktober na BAZ-RRR, situa na comienso di caya grandi. Durante e workshop, Vanessa lo duna un introduccion na musica y herencia di nos carnaval. Tambe e lo elabora riba varios tecnica di arte cu lo yuda e participantenan cu un diseño fuerte. Pa inscribi pa e workshop por tuma contacto cu NAGICO via marketing.aruba@NAGICO.com of via nan pagina di Facebook. Mas informacion? Bishita nos pagina di Facebook NAGICOInsurancesAruba of tuma contacto cu NAGICO via 588-7000.


text:
Den un wega di dos top ekipo di futbol di Aruba e anja aki, Dakota y Britannia a bataya pa supremacia. Dakota, e campeon actual pa mantene su liderato den e temporada aki, y Britannia cu kier a bai bek den top. A spera hopi di e wega aki, pero, den e prome 15 minuutnan ta masha poco a pasa, e ekiponan mas bien cu hopi respet pa otro, na un manera, hopi calcula y strategico, mane ta un wega di ahedres!
E wega a cuminsa habri despues di e prome quarto, ta Britannia a cuminsa ataka y Dakota a responde. Pa minuut 20 caba, e wega ta den “full swing” cu hopi energia y bataya, locual ainda tabata falta ta tiro di calidad y peliger riba porteria. Loke si por a observa ta cu e wega tabata cushinando manera un bon stoba y gradualmente algo grandi tabata di bai pasa.
Na minuut 26, Ricky Hodge di Dakota a los bai riba hala drechi, drenta area penal, laga un defensa atras, despues cu a kere cu e lo crusa e bala, e ta “schaak” un otro defensor pa despues los un tiro pa fusila e portero di Britannia, Dakota 1 Britannia 0. Un gol di calidad, un candidato pa e miho gol di campeonato te cu awo.
Britannia a lanta cabes y a sigui busca yegada y tabatin algun momento di oportunidad sin duda, pero, gol si no tabatin, e toke final tabata falta. Dakota a cuminsa press Britannia bastante halto tambe, impidiendo nan salida di atras, locual a hasi e wega un poco mas strategico cu a spera yegando minuut 39. Ta na e punto aki cu e wega aki a bira un “partidaso”!
Minuut 39, ta unda Britannia a haya un tiro liber peligroso, y for di un tiro poderoso di distancia David Castro ta anota pa Britannia empata e wega 1-1. Dakota a mane “rabia” y a sali di biaha pa busca na aumenta e marcador, y “dicho hecho”, for di e pitaso pa reanuda e wega Liomar Croes, e medio-campista Dakotero, ta avansa te area penal y ta los un tiro di distancia pa fusila e portero di Britannia pa e 2-1 na fabor di e “Amarillonan”, un contesta di biaha di Dakota.
Pero, wanta duro! Net un paar di seconde despues, net despues di e pitaso pa reanuda e wega atrobe, Britannia ta lansa den atake, stret pa gol di Dakota, Luis “Coco” Estrada ta baila algun hungado di Dakota, drenta “doelgebied” y ta los un tiro cu portero Abdul no por a salba, gol pa Britannia, pa empata e wega 2-2! Tres gol den menos cu tres minuut practicamente, algo uniko te cu awo den futbol di Aruba. T’asina halftime a yega, un tremendo parti final di e prome tempo, magnifico!
Wega ta reanuda den di dos tempo, Dakota cu bala y cancha, Britannia ta defende bon y ta purba sali den contra-golpi, pero te cu minuut 63 nei, ta Dakota a domina mas. Por a hasi nota tambe cu e entrenador di Dakota, David Abdul, a logra hasi varios cambio tempran, sin basila, y ta cambia e wega na su fabor, dunando Dakota, diripiente, un otro cara, bon strategia, Britannia a tarda pa desifra esaki.
Pa banda di minuut 65 tin un cierto “toma y dame”, Britannia a reacciona, nan tambe tabatin mas chens awo, pero ta Dakota cu un poco mas. Dakota cu bon yegada y bon chensnan cu Liomar Croes den e trabou di “anker”, facilitando Ricky Hodge, Keano Maduro y Fernando De Sousa den punta, a cuminsa drei hopi efectivo. Den e parti di Britannia nos a observa bon combinacion entre Luis Estrada y Daniel Linscheer. Un hopi bon wega a surgi, pero, ta Dakota cu na minuut 73 a logra tuma bentaha ora cu De Sousa a haya e bala, for di un contra-golpi, y a manda un tiro di largo distancia pa banja e portero Carlos Geerman di Britannia pa hasi e wega 3-2 pa Dakota.
Dakota despues di e gol a hasi “todo por todo” pa evita un contesta di Britannia mane a pasa na final di e prome tempo, e Abehanan a cuminsa press y lansa den atake cu hopi speed, poniendo presion riba Britannia cu mester a hala atras debi na e presion ey, Dakota a pensa bon cu ‘nan miho defensa ta nan atake’ den e caso aki. E strategia ey a duna fruta, Britannia a hala atras y mester a hunga un wega di contra-golpi so. Dakota a desifra e wega for di e punto ey te final, nan a domina te cu pitaso y a controla e wega, e bala y e holoshi, asina a preserva nan victoria y nan tres punto pa mantene nan liderato den e campeonato, Dakota ta hungando manera e campeonnan cu nan ta, ainda inbatibel. Britannia a hunga bon, nan ta den e prome tres nan den e campeonato aki. Un partidaso, un di e miho weganan cu nos a wak e anja aki te cu awo.
Dakota ta lider cu 13 punto, Britannia ta den di tres luga cu 9 punto riba e tabla di Division Honor. Nos “man of the match” ta e anker di Dakota, Liomar Croes, un tremendo desempenjo di e “dream teamer” aki riba cancha.


text:
WILLEMSTAD — Manera ya ta konosí nos selekshon nashonal a klasifiká pa e siguiente buèlta di Caribbean Cup 2016. Esaki despues di a pèrdè ku e skor di 1-0 kontra Barbados i a gana Sto.Domingo ku e skor di 2-1.
Esaki a pone ku Kòrsou i Antigua & Barbuda a terminá empatá na mesun puesto. P’esei un sorteo mester a tuma lugá pa sa ken lo ta e di 5 i di 6 finalista.
Ayera a via Skype a tuma lugá e sorteo ku lo mester a determiná kua finalista nos lo ta i den kua pul nos lo a kai. Nos a resultá e di 5 finalista ku a kai den pul 3 huntu ku U.S. Virgin Island i Guyana kende nan lo bai ta e 2 ekiponan ku nos lo enfrentá na yüni próksimo.
Skema di wega Caribbean Cup buèlta 2:
Orarionan di e partidonan aki lo wòrdu stipulá mas despues. Keda pendiente pa mas informashon i detayenan di Caribbean Cup su segundo buèlta ku lo tuma lugá na yüni próksimo.


text:
WÒRI ? part 3
Wòri ta un emoshon ku ta destruktivo. Den e parti tres, konsehera bíbliko Caroline van Romondt ta mustra nos for di Filipensenan 4 kon pa nos warda nos mentenan.
"4 Keda semper kontentu den Señor! Mi ta ripití: Keda kontentu! 5 Laga tur hende mira kon amabel boso ta. Señor ta serka! 6 No preokupá pa nada, sino den tur sirkunstansia presentá boso petishonnan na Dios den orashon i semper ku gradisimentu. 7 I e pas di Dios ku niun hende no por komprondé, lo warda boso kurason i mente den union ku Kristu-Hesus.
8 Pa konkluí, rumannan: pensa riba tur loke ta berdadero i noble, hustu i puru, agradabel i honorabel. Si tin kiko ku ta, ku ta bon i ku ta digno di alabansa, pensa riba eseinan."
- Fil 4:4-8
"Subscribe" pa risibi mas konsehonan ku un base bíbliko.


text:
ORANJESTAD- 17 di juni 2022
Segun resumen semanal di awe diabierna, 1061 persona a recupera den e siman aki y un total di 923 caso nobo di COVID-19 a keda registra.
E cantidad di casonan activo di COVID-19 pa awe ta 707 y cantidad di fayecidonan relaciona cu COVID-19 a aumenta na 219. Forsa na famia di e fayecidonan.
Datos ta ilustra casonan nobo di COVID-19 cu un averahe semanal di 132 caso positivo pa dia y un averahe di 'Positivity rate' semanal di 50% pa dia.
Actualmente na Aruba tin 11 persona interna cu of debi na COVID-19 di cual 10 riba piso general y 1 ta den ICU.
Na Colombia no tin ningun pashent di COVID.


text:
about 9 hours ago
For di Sero Blanco tabata coriendo un rav4 basta malo riba caminda diaranson anochi, un auto a sigui e chauffeur aki y informa polis di su actonan momento cu a subi Caya Betico Croes pa Cumana. Polisnan a keda mobilisa y riba green corridor pariba di Wayaca falls a para e auto aki. Momento cu
about 9 hours ago
Resultado di Lotto riba www.lottoaruba.com. Sibo kier resultadonan den bo Celular SMS e palabra Sorteo On pa 1100 Catochi 4037 8234 6256 FP Big 4 9293 1OFF 1214 Zodiac 6108 Geminis Lucky 3 008 X5 Lotto di dia 06 – 09 – 11 – 28 – 30 Lotto di dia 08 – 14 – 22
Resultado di Lotto riba www.lottoaruba.com. Sibo kier resultadonan den bo Celular SMS e palabra Sorteo On pa 1100
about 9 hours ago
Cuerpo Policial Aruba ta informa na tur esnan cu kier bende klapchi pa aña 2022 cu nan por cuminsa entrega e formulario di peticion pa cu esaki. E formulario por wordo entrega solamente na warda di polis Sta Cruz situa na Macuarima. Por entrega e formulario desde dialuna 1 di augustus 2022 te cu diabierna
Cuerpo Policial Aruba ta informa na tur esnan cu kier bende klapchi pa aña 2022 cu nan por cuminsa entrega e formulario di peticion pa cu esaki.
about 9 hours ago
Diabierna den un ceremonia special y ameno Minister Endy Croes a presencia apertura di un otro negoshi den centro di ciudad. Ta trata aki di Laura Lentino Jewelry cu a habri su porta den Maggy’s na Oranjestad. Sra. Laura Lentino ta empleada di Maggy’s y a lansa un linea di prendanan exclusivo traha na man
Diabierna den un ceremonia special y ameno Minister Endy Croes a presencia apertura di un otro negoshi den centro di ciudad. Ta trata aki di Laura Lentino Jewelry cu a habri su porta den Maggy’s na Oranjestad. Sra. Laura Lentino ta empleada di Maggy’s y a lansa un linea di prendanan exclusivo traha na man na Colombia. Sigur ta di aplaudi cu sra. Audrey Lacle ta brinda oportunidad na su empleado pa nan sigui crece y pa habri su propio joyeria. Minister Endy Croes a sigui bisa cu 2022 ta un aña di inversion y oportunidad. Masha masha pabien na sra. Laura y hopi exito!
about 9 hours ago
Internacional: Nancy Pelosi kende ta e US house speaker, un posicion comparablel na nos presidente di parlamento. Pelosi su bishita na Taipei ta e prome biaha cu un house speaker ta bishita Taiwan despues di 25 aña esaki ta bini na un punto hopi baho pa loke ta relacion entre China y Merca. Den un
Internacional: Nancy Pelosi kende ta e US house speaker, un posicion comparablel na nos presidente di parlamento. Pelosi su bishita na Taipei ta e prome biaha cu un house speaker ta bishita Taiwan despues di 25 aña esaki ta bini na un punto hopi baho pa loke ta relacion entre China y Merca.
Den un comunicado Pelosi a declara cu e bishita di su persona y e resto di e delegacion cu ta compañando su persona ta pa honra e compromiso di Merca pa sostene Taiwan su democracia vibrante, nos discussion cu e lider nan di Taiwan ta lo focus pa un bes mas afirma nos sosten na nos partner nan y riba promove nos interes nan comun inlcuyendo e avanse di region Indo-Pacifico liber y habri Merca su solidaridad cu e 23 miyon ciudadanonan di Taiwan ta mas importante cu nunca awe cu e mundo ta enfrenta un escogencia entre democracia y autocracia.


text:
Detenshon relashoná ku atrako.
KOMUNIKADO DI PRENSA 391 /2022
19 ougùstùs 2022
Detenshon relashoná ku atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku investigashon den e kasonan di atrako ku a keda kometé na tres
minimarket riba respektivamente 31 di òktober 2021, 6 i 8 di novèmber 2021, tim di atrako
a realisá un detenshon.
Djabièrnè 19 di ougùstùs 2022 alrededor di 05.05’or, personal di tim di atrako a detené na
Paranaweg e hòmber sospechoso M.M.F. nasé na Kòrsou di 20 aña di edat, relashoná ku e
kasonan ariba menshoná.
Despues di e detenshon tim di atrako a hasí un entrada hudisial na e adrès menshoná i a
konfiská artíkulonan di importansia pa e investigashon.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text:
Pension Funds Tourism Sector di Aruba ta acercando e dunadonan di trabao, ta dunando charlanan. Pero e ta keda un...Read more
Tin hobennan cu ta cuminsa experimenta cu droga na edad hopi jong. E instancianan adecua mester duna guia na e...Read more
Personanan cu ta coriendo cu number oraño cu blanco di aña 2011, logicamente nan ta haciendo algo contra di ley....Read more
Sr. O'neill Arnaud, un matado y criado di bestia ya pa basta aña caba, y tambe un paar di aña...Read more
Dia 1 di december lo tuma luga e First Aruba International Medicinal Cannabis Conference 2018, pa cual Sra. Maria Silva...Read more
Temporada di fin di aña ta yegando y e matamento di bestia lo bira mas intenso. Sr. Sherman Libie. Keurmeester...Read more
Comision Sinterklaas ta preparando un biaha mas pa yegada di Sinterklaas, cual e aña aki lo tuma luga dia 18...Read more
Hopi ta e companianan cu ta tuma personanan ilegal den servicio. E companianan aki ta priminti di pidi permiso pa...Read more
Un punto clave di e crisis social ta cu esaki no ta di aworaki, pa cual Sra. Glenda Hernandes di...Read more
Hues a dicta cu sindicato SADA no mag di welga mas of manifesta pa loke ta e tema di traha...Read more
Sr. Eduard McCollum, Vice Consul y representante di Asuntonan Comercial di Republica Dominicana, den Consulado Dominicana na Aruba ta splica...Read more
E prome fase di Ser'i Teishi ta yegando su final. E ta un area di 6900 m2 y esey ta...Read more
Tur loke FTA a yega di trece dilanti, durante e gobernacion anterior y esun actual, Aruba ta un isla chikito...Read more
Pension Funds Tourism Sector Aruba ta un compania, of mas miho bisa, un fundacion cu ya caba pa ta existi...Read more
E producto Aruba CBD ta creciendo internacionalmente, segun Sr. John Arends. Recientemente a cera un acuerdo cu’n otro comerciante pa...Read more
Tur aña AZV ta duna informacion tocante nan servicionan den nan tres oficinanan, situa na Noord (MFA building), Oranjestad (Oficina...Read more
Ultimo temponan e situacion pa locual ta trata e balseronan, ilegalnan cu ta drentando via nos costanan, ta caba un...Read more
Presidente di parlamento recientemente tabata na New York, den cuadro di trabaonan dentro di Reino Hulandes unda cu el a...Read more
Diabierna anochi a tuma luga e apertura oficial di Parke Lisette na Parkietenbos, pa cual director di Serlimar, Sr. Henley...Read more
AZV pa hopi añanan largo, for di 2001, tin ancra den articulo 3 ta papia di ken ta e aseguradonan....Read more


text:
“E ironia ta cu awendia mi Papiamento y mi Ingles ta hopi miho cu mi Cantones, aunke ambos lenga mi a siña na edad di 6 aña, despues di tin Chines caba den mi sistema”.
Eric Huang kende su mayornan ta origina di China, ta conta un poco di su experiencia creciendo na Aruba cu prehuicio pa hende Asiatico. “Nan tur tabata kere mi tabata rico tempo di scol basico, pasobra mi tabata Asiatico.” Sr. Huang kende kier bay studia medicina na Hulanda pronto a splica cu den su dianan como mucha el a enfrenta discriminacion constante pa su apariencia of pa su mayornan su descendencia.
Sinembargo despues di drenta Mavo, e discriminacion a bira mucho menos, posiblemente pasobra e sistema escolar ta bira hopi mas serio y stricto, segun sr. Huang.
Mantene balans entre culturanan
Sr. Huang ta sinta memey di dos cultura cu aunke nan ta tene contacto cu otro diariamente, alabes ta keda distancia di algun manera. Nos a puntra con su experiencia ta, mirando su experiencia cu comunidad Chines pero alabes comunidad Arubano.
Loke el a splica ta cu mescos cu el a experiencia cu Rubianonan na scol cu prehuicio, den su experiencia esaki ta similar na cas ‘ora bo tin mayornan hopi stricto y tradicional’. Aunke tin hende asina den tur cultura, e ta haya cu tin biaha nan aceptacion pa otro rasa cu no ta di nan no t’ey. “Mi mes no sa dicon esaki ta asina.” Pero si sr. Huang lo mester asumi, ta pa via di custumbernan cu tin den nan propio pais y con nan a lanta. “Mi ta kere ora nan wak otro hende di otro colo of di otro rasa nan lo por wak e como un standard mas abou. Pero mi no sa specificamente.”
Sinembargo sr. Huang ta haya cu mas y mas awendia e ta mira famianan Asiatico cu ta mas habri pa otro rasanan y otro tipo di personanan.
Celebra himno y bandera
Sr. Huang ta conta con generalmente e sa celebra cu famia riba dia di himno y bandera, pero despues e sa sali cu famia durante dia pa bishita amigonan. “E dianan aki mi ta celebra mas tanto cerca amigonan of otro luga cu tin mas ambiente, specialmente si mi mayornan ta traha e dia ey.”
Pronto e hoben lo kier studia na Hulanda y ey e lo kier siña mas lenguahe ainda di loke e conoce. “Mi kier siña Mandarin, Latin, Aleman y Frances.” Pe e ta importante ora bo tin varios descendencia of nacionalidad, pa haya un balans entre nan. E afinacion pa lenga e hoben a haya na Aruba, y esaki e ta extende tambe na su identidad actual. “Si mi mester papia cu amigonan Asiatico mi lo papia Cantones, aunke na cierto momento mi lo tin di cambia pa Papiamento of Ingles. P’esey mi ta sinti mi mes mas Rubiano cu Chines actualmente.”


text:
Ami ta kompronde ku komo un ladron, bo mester di transportashon pa yega bo trabou. Mayoria biaha ora e trahado durunan aki subi warda ta oranan lat di anochi, oranan ku konvoi no ta kore mas i busnan no ta kore regularmente. No ta nada straño anto ku nan sa fia outo di hende pa bai trabou bin bèk.
E trabou ei mi ta imagina mi ta basta duru, paso bo mester ta basta lihe pa e doño no yega haña bo ta bai ku su outo. Kemen e gainan aki ta funshona bou di hopi strès, paso nan tin ku yega trabou na tempu i traha lihe tambe. Pero awo ku bo yega trabou, ba kaba di laad i los tur kos den bo outo. Dikon bo ta bai kima e outo? Bo no tin ku bai trabou mañan? No ta mas trabou bo ta kreando pa bo mes? Paso mañan ora bo bai traha bo tin ku bolbe fia un otro outo atrobe. E gainan aki tin ku siña traha un poko mas efisiente.


text:
Konseho Insular
E Konseho Insular ta e órgano di gobernashon di mas haltu na Boneiru. E Konseho Insular ta indiká Kiko tin ku sosode na Boneiru i ta vigilá e trabou di Kolegio Ehekutivo. E 9 miembronan di Konseho Insular ta keda eligí dor di suidadanonan di Bonieru.
Tareanan di Konseho Insular
E tareanan di Kolegio Insular ta konsistí den tres parti:
- forma represtashon di pueblo,
- stipulá e kuadronan,
- kontrolá Kolegio Ehekutivo.
Tareanan di Konseho Insular
Por repartí e tareanan di Konseho Insular den tres parti:
1. Forma representashon di pueblo;
2. Fiha kuadro di maneho;
3. Kontrolá Kolegio Ehekutivo.
Kon mi ta bira miembro di Konseho Insular?
Tur hende por bira miembro di Konseho Insular. I bo no tin mester di stòp bo trabou òf estudio, pasobra no ta trata di un funshon fultaim. Pues aki kuater aña bo tambe por yuda disidí tokante Boneiru komo miembro di Konseho Insular. E manera mas usual pa bira miembro di Konseho Insular ta pa medio di mèldu bo mes serka un agrupashon polítiko na Boneiru.
Eksigensianan formal
Pa keda elegí komo miembro di Konseho Insular bo tin ku kumpli ku algun kondishon. Bo mester tin 18 aña òf mas i nan no mester a ekskluí bo di derecho di voto. Si bo ke keda instalá komo miembro di Konseho Insular, bo mester ta biba na Boneiru. Na Boneiru ta posibel ku hendenan ku un otro nashonalidat ku no ta esun hulandes tambe por bai forma parti di Konseho Insular. Habitantenan ku un nashonalidat ku no ta hulandes mester a biba por lo ménos 5 aña konsekutivo na Boneiru. Pa motibu ku tin funshonnan ku no ta kompatibel ku ehersementu di miembresia di Konseho Insular, miembronan di Konseho Insular ta obligá pa hasi públiko kua ta e otro funshonnan ku nan ta ehersé. Por ehèmpel Kolegio Ehekutivo no por a nombra bo komo empleado públiko.


text:
Pronóstiko di tempu pa Kòrsou i bisindario bálido te djamars mainta 06:00 o.l., 5 di òktober 2021.
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l., 5 di òktober 2021.
Kompilá: djaluna 4 di òktober 2021, 05:00 o.l. (09:00 UTC).
Tempu: Parsialmente te de bes enkuando hopi nublá i bientu lo ta basta fuerte.
Temperatura máksimo lo alkansá 32ºC i temperatura mínimo 25ºC.
Solo ta sali 06:25 i ta baha 18:24 o.l.
Bientu: Generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando basta fuerte te posiblemente duru den ráfaga; forsa 6 te 7 (40 te 61 km/ora, 22 te 33 nudo).
Situashon general: Algun nubia lo move de bes enkuando riba nos region durante di próksimo 24 ora. Algun di e nubianan aki por generá momentunan di un áwaseru lokal riba nos isla. Mas aleu, ta antisipá ku bientu lo suplá mas fuerte durante di dia i esaki lo pèrkurá pa un kondishon di laman poko brutu.
Kondishon di laman: Moderá ku altura di ola entre 1 pa 2 meter (3 pa 7 pia).
Sistemanan signifikante di wer tropikal: Depreshon tropikal Victor ta moviendo den un direkshon nortwèst riba oséano Atlántiko Nort na un distansia salvo for di e área Karibense. Ta antisipá ku esaki lo sigui pèrdè forsa den e próksimo oranan.
Fenómeno spesial: Ningun.
Perspektiva te djárason mainta: Por lo general parsialmente nublá ku chèns pa algun áwaseru lokal.
Meteorólogo: Rombley.


text:
Resultadonan di Beisbòl Liga Grandi ayera:
- Chicago Cubs a pèrdè di Pittsburgh Pirates ku skor di 5-4
- Miami Marlins a derota Philadelphia Phillies ku skor di 9-1
- New York Yankees a gana Detroit Tigers ku skor di 2-1
Didi Gregorius no a konektá hit den 1 turno na bate ku 1 base por bola. Didi tin un promedio di .200
- Atlanta Braves a pèrdè di New York Mets ku skor di 6-3
Andrelton Simmons a konektá 2 hit den 3 turno na bate ku 1 base por bola i 2 kareda empuha. Pa Andrelton esaki ta su di shete partido konsekutivo ku e ta konektá hit. Andrelton tin un promedio di .291. Pa New York Mets esaki ta nan di 11 viktoria konsekutivo
- Cincinnati Reds a pèrdè di Milwaukee Brewers ku skor di 4-2
- San Diego Padres a pèrdè di Colorado Rockies ku skor di 2-1
- Los Angeles Dodgers a pèrdè di San Francisco Giants ku skor di 3-2 den 10 entrada
- St. Louis Cardinals a derota Washington Nationals ku skor di 4-1
- Oakland Athletics a pèrdè di Los Angeles Angels ku skor di 2-0
- Baltimore Orioles a pèrdè di Toronto Blue Jays ku skor di 7-6
- Boston Red Sox a pèrdè di Tampa Bay Rays ku skor di 2-1
- Kansas City Royals a derota Chicago White Sox ku skor di 3-2 den 13 entrada
Partidónan di Liga Grandi pa awe:
- Atlanta Braves kontra Philadelphia Phillies
- Boston Red Sox kontra Baltimore Orioles
- New York Mets kontra New York Yankees
- Cleveland Indians kontra Detroit Tigers
- Chicago Cubs kontra Cincinnati Reds
- Toronto Blue Jays kontra Tampa Bay Rays
- Washington Nationals kontra Miami Marlins
- Kansas City Royals kontra Chicago White Sox
- St. Louis Cardinals kontra Milwaukee Brewers
- San Francisco Giants kontra Colorado Rockies
- Pittsburgh Pirates kontra Arizona Diamondbacks
- Houston Astros kontra Oakland Athletics
- Texas Rangers kontra Los Angeles Angels
- Los Angeles Dodgers kontra San Diego Padres
- Minnesota Twins kontra Seattle Mariners
Breve:
- E ekipo di Los Angeles Dodgers por manda Kenley Jansen Liga Menor otro siman pa e por kuminsá prepará pa su regreso den Liga Grandi. Segun Kenley, e plan ta pa djasabra próksimo e tira un seshon di bullpen, pa despues djamars e picha den un un partido di simulashon na Los Angeles. Si esakinan bai bon e siguiente paso ta pa manda Kenley Liga Menor pa e kuminsá mira akshon den partidonan real i hasi su mes kla pa bolbe ku e ekipo di Dodgers den Liga Grandi
Dòbel A
- Chris Garia a konektá 1 hit den 3 turno na bate ku 1 kareda anotá pa Frisco RoughRiders. Chris tin un promedio di .159
Klase A
- Carlton Daal no a konektá hit den 3 turno na bate pa Daytona Tortugas. Carlton tin un promedio di .175
- Darren Seferina a konektá 1 hit den 3 turno na bate pa Peoria Chiefs. Darren tin un promedio di .279
- Gianfranco Wawoe a konektá 2 hit den 4 turno na bate ku 1 kareda anotá i otro empuha pa Clinton LumberKings. Gianfranco tin 9 partido konsekutivo ku eta konektá hit i ta hiba su promedio na .359
- Ozhaino Albies a konektá 1 hit den 4 turno na bate pa Rome Braves. Ozhaino tin un promedio di .271


text:
MP ta onra señor Ritzel Godfried pa pone Kòrsou promé.
MP ta onra señor Ritzel Godfried pa pone Kòrsou promé.
Dia 17 di aprel último señor Rudsel Godfried a risibí e “Star of tourism” na e International Safety and Security Conference na Las Vegas.
Ku esaki Kòrsou ta e promé pais den Karibe pa risibí e rekonosementu aki.
Turismo na Kòrsou ta un di nos pilanan di ekonomia ku tin potensialnan grandi pa krea kuponan di trabou i kombatí pobresa.
Un estudio di CNN ku a inkluí mas ku 70 pais internashonal na 2017 a konkluí ku seguridat ta na promé lugá na momentu di skohe un destinashon sea ku ta pa fakansi òf pa negoshi.
Nos mester ta orguyoso ku nos ofisina di turismo a logra pone tur wowo riba Kòrsou na e konferensia di seguridat Turístiko kaminda mas ku 700 partisipante prosedente di diferente pais a presensia e momentu ku Kòrsou a haña e “Star òf a tourism”.
Yes we care about your security and safety!
Movementu Progresivo


text:
Maneho di Boet Administrativo
Pa entrega un obhecion riba un notificacion (Kennisgeving) di un Boet Administrativo por habri e formulario akinan: https://www.svbaruba.org/obhecion
Maneho Boet Administrativo
Pa ley tur trahado residencia na Aruba mester ta inscribi na SVb pa ta segura pa e Seguro di Malesa y Seguro di Accident. Den caso cu e doño di trabao no ta duna e trahado e oportunidad pa inscribi na SVb e ta priva e trahado di e proteccion cual e seguronan aki ta ofrece. Ademas e ta comete fraude debi cu no ta paga prima pa e seguronan aki.
Cu e Maneho di Boet Administrativo SVb a haya mas autoridad pa enfrenta e problemanan aki. Tur doño di trabao tin e obligacion di duna informacion completo y corecto, y cumpli cu inscripcion di su trahadonan na SVb. Pa incumplimento cu e obligacionnan aki SVb por duna un Boet Administrativo.
Suma di Boet Administrativo
Den caso cu SVb constata un infraccion SVb tin diferente liña di guia den e Maneho di Boet Administrativo pa determina si ta duna un boet y con halto e boet aki por ta. E maneho aki ta determina con e Boet Administrativo ta wordo aplica manera ta poni den Landsverordening Ziekteverzekering y Landsverordening Ongevallenverzekering. Entre otro ta ser determina:
• Ken ta duna e boet.
• Con ta duna e boet.
• Ki ora e boet ta caduca.
• Con ta determina e suma di e boet.
E maneha aki ta pa garantisa cu e ley ta wordo aplica na un forma proporcional y uniforme.
Casonan individual
Ora di determina e boet SVb mester tene cuenta cu cada caso individual y actua riba e principio di proporcionalidad (‘evenredigheidsbeginsel’). Esaki ta nifica cu ora di determina e boet ta tene cuenta cu e gravedad di e infraccion, culpabilidad di e doño di trabao y e circumstancianan den e caso specifico.
Sumanan di boet pa categoria
Na comienso SVb no lo duna boet di e suma maximo di AWG. 500.000,-, pero lo efectua sumanan di boet mas abao. No ta descarta cu pa futuro e sumanan aki por wordo adhusta si nan no tin e efecto desea. Tur e sumanan por wordo categorisa den e tres tabelnan poni akibao.
Categoria A: Formulario di inscripcion no ta yena completo/corecto
Categoria B: No a inscribi trahado na tempo
Categoria C: Nunca a inscribi trahado
Mas informacion
E texto completo di e Maneho di Boet Administrativo por wordo baha akibao:
Boetebeleid SVb April 2017
Pa ricibi un copia di e documento aki yena bo email akibao y primi submit:


text: Crisis Team ta desea di informa comunidad di Aruba cu durante e dianan aki di Pasco Grandi, si un persona ta sinti sintoma di COVID, e por yama telefonicamente pa bay haci un test. E number pa yama ta 2800101 y e orario cu por yama ta entre 8:00 a.m. cu 8:00 p.m. unicamente den e weekend di pasco grandi. E persona cu yama lo haya un codico cu e mester buta den su Aruba Health App of bay cu e codico aki na laboratorio di Dr. Horacio Oduber Hospital pa haci un COVID test. Durante e dianan aki di Pasco Grandi ta sumamente importante pa nos comunidad sigui cumpli cu e medidanan y reglanan pa preveni pa keda contagia cu e virus. Ta hopi importante pa asina cu bo sinti sintomanan di COVID pa no tarda pa bay haci test di COVID. Bo mester isola bo mes na cas y yama specialmente e number 2800101 durante e ora indica pa bo haya un codico pa bay haci un test. Mas trempan bo haci bo test, mas chens bo tin cu si bo tin COVID-19 corona virus, bo por evita di sigui plama esaki y tambe di bira hopi malo y yega hospital, door di cuminsa cuida bo mes mas trempan.


text:
Rijswijk-Oranjestad – Minister di Turismo y Cultura sr. Otmar Oduber den su discurso pa bisa cu e di 37 edicion di Arubadag ta un bon momento pa mira bek ariba e importancia di 18 di maart pa e celebracion di nos dia nacional. Segun e mandatario 18 di maart ta un dia importante pa tur Arubiano. ‘Un di e caracternan mas importante di e Arubiano ta cu e amor pa su isla ta incondicional y cu e no conoce frontera. Nos himno y bandera no unicamente ta simbolonan, pero nan ta forma e basis di nos cultura. Nan ta inspira nos na tur momento, bou tur circumstancia y ariba tur tereno pa nos por eccelera, E fecha di 18 di maart tambe ta simbolo di nos autonomia y cu nos por para ariba nos mesun pia den Reino. Ariba e dia aki nos ta recorda e lucha largo di hopi generacionnan pa nos Status Aparte asina anhela. Nos no por lubida tur e trabao y sacrificionan di e lidernan di e tempo ey y nos antepasadonan,’ asina e mandatario a bisa.
Sr. Oduber a bisa cu e Status Aparte di Aruba ta encera mas cu unicamente un relacion estatal den Reino. ‘Nos Status Aparte ta e resultado di un deseo grandi y hancra den un nacion pa dicidi ariba su mesun destino. Ta nos tarea y nos obligacion pa segura cu e logronan di nos Status Aparte yega na e generacion di awor. Den cuadro di esaki mester rindi honor na cuater lidernan politico di Aruba y nan rol den e lucha cu a culmina den e Status Aparte pa Aruba ariba prome di januari 1986. Esakinan ta Henny Eman, Shon A Eman, Juancho Irausquin y Betico Croes. Danki na nan vision, curashi, motivacion y nan inspiracion como lider cu awe nos por celebra Arubadag. Tambe danki na e Status Aparte cu Aruba na e momento aki ta un di e paisnan mas prospero den e hemisfera occidental.’
‘Desde e segundo mitar di anjanan ochenta di e siglo pasa, turismo a bira e pilar economico mas grandi di Aruba. Den e luz di e nesesidad pa trece diversificacion economico, Gobierno di Aruba den e proximo anjanan lo duna atencion special na e desaroyo di Aruba como Gateway entre Europa y e mercadonan creciente den America Latina. Cu esaki lo pone e basis pa actividadnan economico nobo na unda lo contrentra principalmente ariba conocemente, sciencia, technologia y e imagen di Aruba como isla duradero. Nos posicion strategico, infrastructura, stabilidad politico, un clima di inversion hopi ventahoso, e network regional atrabes di cooperacion cu embahadanan, un poblacion multi lengual y e experencia cu e custumbernan di e paisnan den e region ta haci di nos un partner di negoshi interesante pa inversionistanan Hulandes, Europeo y Latino Americano. Gobierno lo sigi traha ariba e actividadnan economico aki durante di e periodo 2013 pa 2017, loke ta crea mas trabao ariba nivelnan halto pa e Arubiano y sigur e Arubiano cu ta biba na Hulanda,’ segun minister Otmar Oduber.
E mandatario a termina na desea tur presente un bunita celebracion di nos dia akin a Hulanda.


text:
Oranjestad-Sindicato di Maestro di Aruba a haya mensahe cla y raspa di su miembronan y tambe di varios maestro y docente cu ta basta. Maestronan ultimamente ta hayando nan mes mas y mas confronta cu tur tipo di intimidacion y menasa, falta di respet y specialmente ta sinti falta di balor pa nan trabou diario cu ta aporta na formacion di nan alumnonan.
Dia aden, dia afo, maestronan ta duna tur di nan parti pa haci lo mehor pa nan studiantenan. Banda di duna les nan ta haya nan obliga di funhi como trahador social, psicologo, polis, enfermero y asta trahador social, pa e tantisimo casonan cu ta presenta nan nan porta di local. Hopi ta esnan cu ta inverti financieramente for di nan cartera den enseñansa y hera ta un scop nan ta ricibi pa danki. Mirando e tantisimo casonan di maestronan cu SIMAR ta atende a dicidi di lansa un accion silencioso cu ta encera simplemente pa maestronan bisti na preto DIAMARS venidero. Esaki pa demostra solidaridad na esnan cu ta haya nan mes confronta cu intimidacion, abuso y falta di respet na pia di trabou. SIMAR y maestronan ta haya cu e maestro tambe merece proteccion, seguridad na pia di trabou y sosten y guia na momentonan cu e ta den crisis of necesidad di tal.
Maestro, docente, uni na e accion silencioso aki y ban demostra nos malcontento y exihi asina mas respet y balor pa nos trabou.


text:
E torneo tabata bou auspicio di Carebaco cu ta e Caribbean Badminton Confederation. Tur e weganan a wordo hunga den Centro Deportivo Betico Croes. Mester bisa cu e acohida tabata grandi unda un total di 120 hungado a participa den e diferente clasificacion. Notable ta cu a usa un Head Referee, Dionne Hanes, di Badminton World Federation cu tabata encarga cu e supervision. E Tournament Director pa Aruba tabata den man di Terence Sybesma, cu porcierto a haci un tremendo trabou pa tur cos bay na e forma desea. Paisnan cu a sobresali y triunfa cu un prome lugar durante di e torneo internacional di badminton tabata Republica Dominicana, Barbados, Wales y Surnam.
Un danki sigur na Lotto, e Loteria di Aruba pa medio di Comision di Subsidio tambe a yuda subsidia e torneo internacional di badminton na Aruba.
Cumprando weganan di Lotto, e Loteria di Aruba manera Catochi, Big 4, Zodiac, Wega di Number Korsou, Lotto di Dia, Lotto 5, Mini Mega, Mega Plus y weganan di Raspa bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.


text:
KRALENDIJK – Djabièrnè 4 di desèmber a sera e promé parti pa loke ta trata e aktividatnan di ‘Street Colors Bonaire’. Despues ku e pintor Edoardo Trionfera (Dodici) tabata na Boneiru pa 6 siman, el a bai bèk su pais. Edoardo Trionfera ta un Italiano biba na Hulanda. Un otro pintor ta yega Boneiru na luna di yanüari 2021, kende ta kontinuá ku pintamentu riba muraya.
Djabièrnè a hasi un paseo huntu ku miembronan di prensa, kaminda a pasa na tur sitio ku tin pintura ku Dodici i e hóbennan di Boneiru a pinta riba muraya. Diputado Nina den Heyer tambe a forma parti di e paseo, pasando den bus di un sitio pa otro. Meta prinsipal di e pintamentu no ta solamente pa pinta riba muraya, sinembargo pa guia i siña e hóbennan pa kere mas den arte.
Kombinashon di potrèt ta ilustrá e sitionan ku tin pintura; muraya patras di warda di polis, ofisina di Selibon N.V. na Kaya Industria, Sentro di Bario Nort di Saliña i na Kaya Kòrsou.


text:
Mikrobiologia Médiko (MMB)
Den e departamentu di Mikrobiologia Médiko tur kos ta konsentrá rondó di infekshonnan. Un infekshon di blas, un infekshon di fungus of un tèst di Zika òf HIV durante embaraso: esakinan ta algun ehèmpel di enfermedatnan ku por bini di bakteria, fungus i vírùs.
E laboratorio di Mikrobiologia Médiko di ADC ta hasi investigashon riba tur e enfermedatnan aki.
Un dòkter di kas òf speshalista por manda un pashènt laboratorio pa hasi análisis i esaki por tin diferente motibu. Pa un médiko e por ta importante pa sa kua enfermedat ta presente i kua antibiótika ta nesesario, pero tambe pa haña sa si un pashènt tabatin un enfermedat kaba òf si e ta bon bakuná.
Kalidat i konfiabilidat ta e guianan prinsipal. E departamentu ta enfoká riba kuido di e pashènt individual pero tambe riba salubridat públiko di nos komunidat aki na Kòrsou i den region. Adishonalmente ta analisá materialnan di dòkter di bestia.
E tereno di análisis di MMB na ADC tin un spesialismo amplio i ta konsentrá entre otro riba:
- Diagnóstiko
- Konsulta i Konseho
- Investigashon pa hospitalnan
- Salubridat públiko
E laboratorionan Médiko ta akreditá dor di RvA for di yüni 2016 pa EN-ISO 15189 bou di e aktividat ‘TESTEN’ ku e number di registrashon M297.
Pa un lista di e tèstnan akreditá por akudí na e scope di akreditashon di ADC NV riba https://www.rva.nl.
Departamentu di Spesialismo amplio
Diagnóstiko
Ehekushon di análisis mikrobiológiko molekular pa instansianan den e sektor di salubridat, dòkternan di kas i speshalistanan médiko na bienestar di e kuido di pashènt den Reino Hulandes. E análisis ta inkluí detekshon di mikro-organismonan òf e reakshon di e kurpa riba esaki nan.
Konsulta (inter-kolegial)
Koleganan médiko por risibí konsulta di nos médiko mikrobiólogo na ADC – tantu pa e pashènt individual komo e aspekto general riba diagnóstiko i terapia anti-mikrobio. E médiko mikrobiólogo ta duna konseho ku òf sin un petishon riba diagnóstiko, tratamentu i prevenshon di infekshon. Tambe ta duna konseho na benefisio di e maneho general Antibiótiko i Kimoterapia.
Hospitalnan
E departamentu di MMB ta hasi investigashon pa (por) konstatá i prevení infekshonnan den hospital. Banda di esaki tambe ta duna konseho riba tereno di higiene pa por prevení infekshonnan.
Salubridat Públiko
E departamentu di MMB ta sostené e vigilansia di nos salubridat públiko trahando huntu ku diferente instansia. E partnernan den kuido aki ta: e Uitvoeringsorganisatie Geneeskunde en Gezondheidszaken (Uo G&Gz, ántes GGD), e departamentu di Higiene di Curaçao Medical Center i tambe komishonnan di prevenshon di infekshon di diferente instasha médiko.
Ora ta nesesario, e departamentu di MMB ta partisipá tambe na investigashon di epidemiologia.


text:
Ephrem J i Alexandra ta graba videoclip na Kòrsou
Wikènt ultimo e popular artista dominicana Alexandra konosí komo e kantante femenino más famoso den e género di Bachata èks vokalista di ‘Monchy y Alexandra’ a graba un video clip ku Ephrem J di un kansion nobo ku ta hiba di nòmber “Es Amor” . “Es Amor” ta un komposishon di Ephrem J mes i lo bai figurá riba su albùm nobo “Next Episode” ku ta wòrdu lansá dia 25 di Mei benidero. “Ryan QD Navarro” ta enkargá ku e videoclip. Ta invitá pueblo di Kòrsou pa sigui Ephrem J riba su kanal di YouTube.


text:
Ok
OK ta un palabra cu ta bin di idioma Ingles. Ta uza pa algo ta bon of corecto. Por wordo uza pa remplasa e palabra 'si'. E tambe ta dos letter pa abreviacion di stad di Oklahoma na Estadonan Uni di Merka. Segun cientifico ta bisa cu e palabra 'ok' ta bin di un abreviacion di un manera masha pret mes di "Ol Korrect" (All correct). Den Griego bo ta hay'e pa "Ola Kala", cu kemen "tur cos bon" cu ta para pa Griego Antiguo. Tin ta bisa cu e palabra aki ta bini di e guera. Ora niun solda ta wordo mata nan ta uza 'O Kills' (OK), mision prefecto.
- Na Hulandes ta uza esaki pa 'oké'.
- Na Ingles ta uza 'ok' of 'okay'
- Na Papiamento/papiamentu ta uza 'ok'.
En general por uza e posibilidadnan ey pa afirmacion.


text:
SERVISIO METEOROLÓGIKO KÒRSOU
DJAWEPS, 22 DI SÈPTÈMBER 2022, 06:00 O.L.
UN MENSAHE DI PREKOUSHON (KÓDIGO HEL) PA MAL TEMPU TA NA VIGOR PA KÒRSOU
******ANÁLISIS DI PRONÓSTIKO TA INDIKÁ DESAROYO DI MAL TEMPU KU POR TA UN MENASÁ PA PARTI DI KÒRSOU******
E KONDISHONNAN AKI LO DURA FOR DI DJAWEPS, 22 DI SÈPTÈMBER 2022, 08:00 O.L. TE DJABIÈRNÈ, 23 DI SÈPTÈMBER 2022, 11:00 O.L.
IMPAKTO ANTISIPÁ:
- Áwaseru fuerte ku por kousa inundashon na sierto parti di nos isla;
- Ráfaga di bientu por kousa lokalmente sierto destrukshon riba su ruta;
- • Ola haltu na kostanan sùit i wèst por kousa daño na boto chiki kantu di awa i tambe na fasilidatnan na playa;
Welek por kai i kousa daño na aparatonan i otro opheto.
MEDIDA DI PREKOUSHON:
- Saka stèker di aparatonan elektróniko afó i no hasi uso di esakinan durante di un evento di welek ku bos;
- Usa telefòn ku waya solamente den kaso di emergensia;
- Mara ophetonan ku ta lòs pafó i pone bo mes i bo bestianan di kas den seguridat;
- No usa palunan aislá pa skonde;
- No pasa dor di kayanan òf áreanan ku ta inundá, òf kaminda ku tin roi grandi ta kuri;
Sali for di boto i alehá bo mes for di awa, si esei ta posibel;
DEFINISHONNAN:
Un Boletin Spesial ta ser emití pa eventonan di wer ku ta kousa inkonbeniensia general òf preokupashon den pueblo (ku ta rekerí atenshon i akshon di outoridatnan di brantwer i polis) i ku no por ser deskribí na un manera adekuá den un pronóstiko di tempu regular.
Un Mensahe di Prekoushon pa Mal Tempu ta un anunsio pa ora ku mal tempu ta posibel (probabilidat di 10 pa 30%) denter di próksimo 8 pa 24 oranan.
E frase ku ta kuminsá ku E KONDISHONNAN AKI LO DURA FOR ta duna un aproksimashon di e periodo di durashon di e kondishonnan di peliger.


text:
Durante fin di siman direktivanan, kordinadonan i dosentenan di e Leerorkestnan di Aruba, Boneiru i Kòrsou (ABC) i un delegashon di Leerorkest Hulanda a reuní ku otro durante un interkambio ku a wordu organisá na Kas di Kultura na Aruba.
Leerorkest ta un konsepto ku ta funshona ku hopi eksito pa 15 aña kaba na Hulanda na diferente skolnan basiko den diferente siudat. Den 2016 a establesé Leerorkest na Kòrsou, den 2019 Aruba i por ultimo den janüari 2020 a kuminsá na Boneiru. Pa medio di un Leerorkest muchanan di skolnan basiko ta haña e oportunidat pa deskubri kon great i magiko e ta pa toka un instrumento di orkesta pero tambe kon pa toka huntu den un orkesta. E konsepto ta basá riba e vishon di Leerorkest: demokratisashon di edukashon di musika. Fundadó i direktor di Leerorkest, Marco de Souza ta konta: ‘Nos ta haña ku musika mester ta asesibel pa tur hende, pero hopi biaha edukashon di musika ta organisá na un manera ku e ta difisil pa yega na dje, pasobra e ta karu òf ta limitá na espasio. Nos ke baha e drèmpel i sòru ku musika ta bira asesibel pa tur mucha, tambe pa muchanan di menos rekurso.’
Durante e reunion na Aruba a yega na palabrashonan riba tereno di desaroyo di e trabounan di Leerorkest na ABC den un forma di relashon di trabou mas estrecho ku otro. Mester menshoná ku e relashon di trabou aki ta danki na e apoyo i sosten finansiero di Ministerio di Hustisia i Seguridat Hulandes pa traha huntu na krea un mihó futuro pa nos hubentut. Enbes di medidanan represivo ta pone ayudo disponibel pa un programa preventivo den un kuadro “holistiko” di e desaroyo di e mucha. A wòrdu probá sientifikamente ku muzik tin un efekto positivo riba e inteligensia i e abilidatnan sosial di e muchanan. E efekto aki ta originá a base di e echo ku tokamentu ta stimulá e konekshonan neurológiko den selebre. Muchanan ku ta toka un instrumento ta siña traha huntu, apoyá otro, skucha otro, tene kuenta ku otro, warda riba otro i hopi mas.
Ku esaki, partidonan ta uni nan mes pa traha ku otro na un desaroyo sano i na e bienestar di e mucha. Ku e lema ‘Musika Ta Pa TUR Mucha’ lo kolabora i interkambia idea, planifikashon i ehekushon di trabounan, midi eksperiensha i resultado di e trabou pa ku e desaroyo di Leerorkest usando e metodo di Leerorkest Hulanda. Den esaki klaramente tin bastante espasio pa ‘Caribisá’ e programa Hulandes i duna e trabou di Leerorkest su propio indentidat.
Den esaki lo hasi uso di loke den pasado a uni nos i interkambia desaroyonan nobo pa kresemento sano di nos muchanan. Dor di usa e metodo aki den union, por logra midi e desaroyo i logro. Por ehèmpel na Korsou despues di 4 aña i ku un total di 345 alumno ta konta solamente 3 “zittenblijvers”. Interkambio di konosementu i entrenamentu di dosentenan lo yuda desaroyá e “teamspirit” dentro di Reino. A keda akorda ku partidonan lo traha na un presentashon konhunto di Leerorkest pa ku selebrashon di Dia di Reino 2020. Ku esaki partidonan ta i lo sigi traha na ehekushon di e metodo di Leerorkest i na un evaluashon konhunto di e logronan.
Aruba, Maart 2020
LEERORKESTEN VAN ARUBA, BONAIRE EN CURAÇAO BIJEEN
Afgelopen weekend vond er in Cas di Cultura Aruba een ontmoeting plaats tussen de besturen, coördinatoren en docenten van de Leerorkesten Aruba, Bonaire en Curaçao met een delegatie van het Leerorkest Nederland.
Leerorkest is een concept dat in Nederland al 15 jaar succesvol op verschillende basisscholen in verschillende steden functioneert. In 2016 werd het opgericht op Curaçao, in 2019 op Aruba en in januari 2020 op Bonaire. Met een leerorkest krijgen kinderen op de basisschool de kans om te ontdekken hoe leuk en magisch het is om een orkestinstrument te bespelen en samen muziek te maken. Aan de basis ligt de visie waar het Leerorkest voor staat: democratisering van muziekeducatie. Initiatiefnemer en directeur Marco de Souza vertelt: ‘Wij vinden dat muziek voor iedereen is. Maar muziekeducatie is vaak zo georganiseerd, dat het hoogdrempelig en kostbaar is. Wij willen ervoor zorgen dat de drempel veel lager wordt, zodat kinderen in achterstandsposities evengoed de kans krijgen om muziek te leren maken.’
Tijdens de ontmoeting zijn afspraken gemaakt over samenwerking tussen de eilanden en ideeën uitgewisseld over de uitvoering van het project, zoals de pedagogische aanpak en het muziek maken zelf. Daarnaast was er ook ruimte voor uitwisseling over meer organisatorische aangelegenheden en de resultaten dat het programma oplevert op de verschillende eilanden en in Nederland. Zo is er bijvoorbeeld op Curaçao geconstateerd dat er na 4 jaar Leerorkest op een totaal van 345 kinderen maar 3 “zittenblijvers” waren. Ook is er gekeken naar de overdracht van de methodiek van het Leerorkest Nederland en hoe dit “een Caribisch sausje“ te geven. Op deze manier krijgt elk Leerorkest zijn eigen identiteit.
Deze projecten worden mogelijk gemaakt door de financiële steun van het Ministerie van Veiligheid en Justitie uit Nederland, zodat we samen kunnen werken aan het creëren van een betere toekomst van de kinderen op de eilanden. Zij geloven namelijk dat hoe meer positieve activiteiten er voor kinderen georganiseerd worden, hoe meer kansen je creëert om hun talenten te ontdekken en hoe minder snel verveling toeslaat. Net als sport, maakt muziek kinderen sterker en gelukkiger. Daardoor zijn ze weerbaarder en dat legt een goede basis voor hun toekomst. Het is wetenschappelijk aangetoond dat samen muziekmaken een positief effect heeft op de intelligentie en sociale vaardigheden van kinderen. Dit effect ontstaat doordat muziek maken een positieve en stimulerende werking heeft op de neuronale verbindingen in de hersenen. Kinderen die samen muziek maken leren samen te werken, op elkaar te steunen, naar elkaar te luisteren, op elkaar te wachten en nog veel meer. Met de leus “omdat muziek voor iedereen is“ wordt samengewerkt aan een gezonde ontwikkeling van kinderen op de eilanden.
De uitwisseling, trainingen en het samen musiceren bracht de Leerorkesten dichter bij elkaar en heeft bijgedragen aan de “teamspirit” binnen het Koninkrijk. Hieruit is het plan voortgekomen om een gezamenlijke presentatie te gaan organiseren van alle Leerorkesten op de Koninkrijksdag 2020.
Aruba, Maart 2020


text:
Desde dialuna 1 di November 2021 Departamento di Labor y Investigacion (DAO), Oficina Central di Estadistica (CBS) y Centrale Bank di Aruba (CBA) a cuminsa cu e di diesun (11) Encuesta di Forsa Laboral (EFL 2021). E EFL 2021 ta tuma lugar den forma digital y via telefoon y ta wordo ehecuta na un forma similar na Censo 2020. Pa e EFL 2021 a escohe un muestra di adresnan reparti riba henter Aruba cu a participa na Censo 2020 y cu a indica cu nan lo kier sigui traha hunto cu CBS pa futuro investigacionnan.
Participantenan a ricibi dialuna ultimo (1 november) un e-mail cu un link pa yena e cuestionario online, for di CBS unda tambe ta duna mas splicacion riba e investigacion. Nos ta pidi encarecidamente na tur esnan cu a yena nan e-mail durante Census 2020, pa controla nan e-mail, tambe den junk mail, pa verifica si nan a ricibi un e-mail di CBS. E e-mail a wordo manda for di LFS2021@cbs.aw.
E cuestionario ta facil pa yena. Click riba e link den e e-mail y esaki ta habri y or cuminsa contesta e preguntanan. No lubida na final pa click riba e sign di FINISH pa asina e formulario wordo entrega digital. Na tur esnan cu tin pregunta, of tin duda den kico pa contesta na algun pregunta, of esnan cu ta desea di haña un yudansa pa yena e cuestionario, por yama: 524 7400 (lo yama bo persona bek!) of manda un e-mail na: LFS2021@cbs.aw.
Personanan cu durante di Censo 2020 a indica cu nan kier coopera cu investigacionnan cu CBS pero no tabata tin un e-mail, lo wordo yama pa yena e encuesta via telefon. E encuesta mester wordo yena pa tur persona den e hogar. Esnan di 15 aña bay ariba lo haya preguntanan relata na educacion, labor y entrada segun principionan di e Organisacion Internacional di Labor (ILO) ya cu nan ta wordo considera como parti di e forsa laboral di un pais.
E team di LFS2021 ta telefonicamente disponibel pa contesta cualkier pregunta cu tin, y tambe nan por asisti den e yenamento di e cuestionario. Nan lo ta disponibel di dialuna pa diabierna for di 8:00am – 12:00pm y di 2:00pm pa 8:00pm, den weekend for di 12:00pm pa 06:00pm na number di telefon: 524 7400 (puntra pa e team di EFL 2021). Si yama y e liña ta ocupa, sigui haci intento pa haya un persona na liña. Tambe por manda un e-mail na: LFS2021@cbs.aw cu bo preguntanan, of pa solicita pa un cita pa yena e cuestionario via telefon.
E EFL 2021 tin como meta pa forma un imagen actual y completo di e mercado laboral di Aruba. Pa medio di e informacion compila tambe lo determina otro caracteristicanan y indicadornan importante di e mercado laboral cu ta necesario pa un analisis mas profundo di e mercado laboral, manera e.o. e grado di participacion y e nivel di educacion di esnan emplea, esnan no emplea y esnan cu no ta activo riba e mercado laboral.
Privacidad
Tur informacion lo wordo procesa anonimo y lo ser publica solamente den forma agrega. E privacidad di cada paersona y hogar ta wordo garantisa pa DAO, CBS y CBA. Nos ta gradici bo persona di antemano pa bo participacion na e EFL 2021. Pa mas informacion riba e Encuesta di Forsa Laboral 2021, bo por tuma contacto cu nos libremente na number di telefon 524 7400.


text:
WILLEMSTAD — Manera ya ta konosí e gran apertura di Liga MCB Promé Divishon lo tuma lugá djadumingu, 5 di febrüari benidero den Stadion Antoine Maduro (SUBT) 6’or di atardi.
E dos ekiponan ku lo mira akshon den e gran apertura di Liga MCB Promé Divishon lo ta e ekipo kampion di Liga MCB Promé Divishon 2016, Centro Dominguito i e ekipo di Inter Willemstad ku a promové di Liga MCB Segundo Divishon pa Liga MCB Promé Divishon.
E aña aki Liga MCB ta wòrdu dediká na e siguiente baluartenan;
- Rumannan Maria (Edsel, Maurits, Raymond)
- Ronald Trouwloon
- Harry Davelaar
- Vero Janzen
E persona nan aki ta tin un kontribushon enorme na e desaroyo di e deporte rei, futbòl.
P’esei nan lo wòrdu homenagiá i FFK lo dediká e kampionato di e aña aki na nan.
Promé ku e gran apertura aki lo bai tin un partido hubenil kaminda SUBT lo enfrentá Centro Barber U-20 pa despues kontinuá ku e partido di Liga MCB Promé Divishon.
Porta nan lo ta habri for di 3’or di atardi i karchinan lo ta optenibel na lokèt di SUBT promé ku wega. E entrada pa e wega di apertura ta kosta 10 florin pa adulto miéntras mucha te ku 12 aña i 60+ ta kosta fl.5,- i animashon musikal lo ta na enkargo di un DJ.
E partidonan di Liga MCB Promé Divishon lo tuma lugá den Stadion Antoine Maduro (SUBT). Mayoria wega ta wòrdu hungá den wikènt esta, djabièrnè, djasabra i djadumingu pero lo bai tin tambe algun partido ku lo kai den siman.
Preis pa kampionato regular ta 6 florin general i 60+ i mucha te ku 12 aña ta kosta fl.2.50.
E ekiponan ku lo partisipá na Liga MCB Promé Divishon ta lo siguiente:
- Centro Dominguito
- Scherpenheuvel
- Centro Barber
- Jong Holland
- Undeba
- Vesta
- Hubentut Fortuna
- Victory Boys
- SUBT
- Inter Willemstad
Liga MCB Promé Divishon lo wòrdu hunga di e siguiente manera;
E promé fase lo konsistí di dos buèlta regular den kua kada ekipo ta enfrentá otro na dos okashon ku ta suma un total di 90 wega. Den e segundo fase (buèlta di 6),e promé 6 ekiponan despues di e buèlta nan regular ta klasifiká pa e play off entre di seis klup den kua kada ekipo ta enfrentá otro na un okashon ku ta lo suma un total di 15 wega. Den e terser fase (buèlta di 4), e promé kuater ekiponan den e play off di 6 klup ta klasifiká pa sigui den e play off entre di 4 klup den kua kada ekipo ta enfrentá otro na un okashon ku ta un total di 6 wega i den delaster fase (final), e dos promé ekiponan den e play off di 4 klup ta klasifiká pa e wega final di e kampionato pa mira kua ta titulá kampion di Liga MCB Promé Divishon.
Liga MCB Segundo Divishon ta inisiá 13 di febrüari benidero ku 2 tremendo partido na tereno di FFK. E promé enkuentro lo ta entre De Koning ku Sta Cruz 7’or di anochi i despues Indekor lo enfrentá Marquita 9’or di anochi. Tur partido di Liga MCB Segundo Divishon lo tuma lugá na tereno di FFK i e partidonan aki ta kosta solamente fl.2,- pa persona.
E sistema di kampionato ta keda hungá mesun kos ku esun di Promé Divishon.
E ekiponan ku ta partisipá na Liga MCB Segundo Divishon ta lo siguiente:
- Jong Colombia
- Atomic
- Mahuma
- Sithoc
- U.D. Tera Kòrá
- Sta. Cruz
- Indekor
- New Song
- Marquita
- De Koning
E aña aki direktiva di FFK a introdusí un premio den forma di sèn kèsh pa e ekiponan kampion i supkampion di Liga MCB Promé, Segundo i tambe Terser Divishon. E premio ta konsistí di un suma di fl. 3000 pa Liga MCB Promé Divishon, fl.1500 pa Liga MCB Segundo divishon i fl.750,- pa Liga MCB Terser Divishon. Esaki lo wòrdu repartí di e siguiente forma; 2/3 parti lo ta e ekipo kampion I 1/3 parti lo ta e ekipo supkampion.
Un yamada ta bai na henter e pueblo di Kòrsou pa asistí na e gran apertura di Liga MCB Promé i Segundo Divishon ku ta ranka sali djadumingu, 5 di febrüari próksimo, miéntras Liga MCB Segundo Divishon lo inisiá 13 di febrüari. Bin pasa un ratu ameno den kompania di bo famia i disfrutá di bo deporte preferí e deporte rei, futbòl!


text:
WILLEMSTAD — Ayera, djadumingu 12 di mart, na tereno di FFK a tuma lugá e partidonan final di torneo pa ‘warm up’ 5 vs 5 di Kampionato di Dama. E partido final tabata entre e ekipo di Hubentut Fortuna 1 i Subt 2. Hubentut Fortuna 1 a golia Subt 2 i a gana ku e skor di 6-0, p’asina titulá kampion di e torneo aki lagando Subt 2 komo e ekipo sup kampion. Mesun pareu a tuma lugá e partido pa determiná e terser i di 4 puesto. Aki nan Subt 3 a gana Willemstad 1 ku e skor pèrtá di 3-2. E públiko presente por a disfrutá di tremendo partidonan di futbòl di nos damanan i a presensiá algun wega hopi emoshonante durante e gran final aki.
E meta di e torneo di ‘warm up’ aki ta pa stimulá e desaroyo di futbòl di dama. Den luna di aprel lo tin e Kampionato pa Dama di 7 vs7 i den ougùstùs lo tin e kampionato di 11 vs 11. Tur e diferente torneonan aki ta forma parti di e preparashon pa e diferente selekshonnan ku lo bai representá nos den eskterior durante e aña aki. Nos selekshon di dama senior lo biaha den luna di mei, e U-20 lo representá nos na luna di yüli, esun di U-17 lo a den luna di ougùstùs miéntras e U-13 lo biaha den luna di òktober 2017. Pues e aña aki nos dama nan lo bai represntá nos den diferente kategoria i den diferente kampionato internashonal.
Resultadonan di partidonan anterior:


text:
Kralendijk – Abitantenan ful bakuná di e islanan ABC no tin mester di hasi tèst di PCR òf tèst antigéniko ora nan ta biaha entre e islanan ei. E biaheronan akí mester yena e deklarashon di salú sí di nan destinashon. Abitantenan di islanan ABC ku no ta bakuná ku ta biahe entre e islanan akí, mester hasi un tèst di PCR denter 72 ora promé ku yegada na Boneiru. Nan mester yena e deklarashon di salú di nan destinashon tambe.
Entrante djasabra 17 di yüli 2021, Boneiru ta distinguí kuater nivel di riesgo pa paisnan. Departamento di Salubridat Públiko i Gezaghèber ta tene e kantidat di kaso di hende ku a pega ku e vírùs bon na bista na Boneiru i na e islanan ruman. Si mester, ta adaptá e kondishonnan di biahe pa biahero den e bùbel. Pero esaki no ta e kaso awor. Ta konsiderá Sint Maarten komo un pais di riesgo haltu.


text:
Caso serio marduga na Saliña Cerca
ORANJESTAD (AAN): Tabata Diadomingo marduga pa 4:20 am, cu e yamada urgente a drenta na Central di Polis. E yamada a bin for di un adres na Saliña Cerca, unda ta informa cu un atraco a caba di socede na e cas ey.
Inmediatamente unidad di Polis di Noord, y varios patruya mas a wordo mobiliza den e direccion di Saliña Cerca, cu ta e area situa mey-mey di Kamay cu Bakval y Boroncana riba caminda di Noord pa Westpunt.
Hopi informacion no a wordo suministra den e prome yamada, y pesey tabata importante pa e prome unidad cu yega na e adres, por duna extra detaye pa tur otro unidad di Polis cu ta coriendo rond den diferente distrito.
Ora cu Polis a yega na e cas, nan a bin topa cu un famia ainda den panico pa loke nan a caba di pasa aden. E doño di cas ta un ciudadano cu ta kedando eynan cu su nietonan.
Pues e welo a bisa Polis, cu den e marduga ey un atracador a yega nan cas, y den bon Papiamento a bin menaza nan cu un arma di candela. Usando esaki y bao di presion inmenso, e tabata menaza e welo y exigi pa e dun’e placa.
Sinembargo e welo tabata bisa cu e no tin placa, pensando cu kizas e atracador lo bay. Pero e atracador kizas sa cu e welo tin placa masha bon, y a sigui exigi y pone mas presion.
Mirando cu e no ta yega leu cu e welo aki cu ta resisti y no cumpli cu su demanda, e atracador a opta pa haci e situacion mas peligroso y tenso, door di bay busca un di e nietonan cu ta drumi na e cas, rek bin cune dilanti, y usa e hoben aki pa forza e welo entrega placa.
Ora cu esaki a socede, e welo a mira cu e seriedad di asunto a bira uno drastico. E ora e welo a baha cabez, y a dicidi cu bida di nieto ta mucho mas precioso. E ora e welo a hay’e obliga na bay den cashi, gara e placa, y entrega esaki na e atracador.
Di e forma ey e atracador a bay cu un suma di mas o menos 7.000 Florin.
Despues di esey e atracador a bandona e cas. No tin informacion si acaso a mira si el a subi auto, of a djis bandona e area na pia.
Polis a nota cu e muchanan y e welo tabata hopi spanta ainda, y a dicidi na pidi yudanza mesora di Bureau Slachtofferhulp.
Mesora a pone Atraco Team na altura, y a pidi oficialnan forensico di BFTO tambe acudi na e lugar pa asina check vingerprint, y tur detaye cu lo por haya na e cas.
Autoridad awor ta bay check e area pa mira si por tin otro cas cu lo tin Security Video Camera cu por a capta e suceso y check si acaso e atracador a huy den auto of na pia.
Vocero di Polis, Lito Lacle, ta pidi cualkier persona cu por a mira esaki socede, of a nota algo sospechoso banda di 4:20 am na Saliña Cerca, pa yama Tipline di Polis na 111-41 y duna informacion. Corda cu nan ta garantiza cu bo ta keda anonimo.


text:
Freddy Richardson grabando huntu ku Ron Martis
Freddy Richardson, ta un kantante ku a nase i ta biba na Aruba, ta trahando riba un produkshon nobo, unda e ta kantando huntu ku Ron Martis, ku ta forma parti di e front di e agrupashon musikal Buleria den farándula na Aruba. “Mi a rèp for di chikitu, pero mi a sa di akseptá ku repmentu no ta mi género preferí”, Freddy Richardson a duna di konosé. Tabata mas o ménos na aña 2009/2010, ku Freddy a forma parti di agrupashon musikal "Upgrade Music", unda tambe el a pega dos diferente hit. Ta trata aki di e piesanan “Laga nan pa Dios” i tambe “Chick bunita”. Banda di esakinan tambe el a ko-interpretá hopi di e hitnan bieu di upgrade, manera por ehèmpel “Kabaron”, “Barbie”, “Danki Dios ta Djabièrnè”, “Dame pulo” i hopi mas. Kombersando ku Freddy Richardson, el’a splika ku tabata na aña 2014, ku el a saka su promé ‘single’.
“E piesa "Alone", tabata práktikamente e komienso di mi karera komo ‘solo-artist’, kaminda ku mi a subi ‘stage’ kanta ku Jeon & Upgrade Music. Pero banda di esaki tambe mi tin mi mes su ‘solo shownan’. Mi a hasi vários show, tantu na Aruba, Boneiru, Kòrsou, komo tambe Hulanda. Tabata eksperensianan ku nunka mi a pensa ku lo por pasa ku mi. Nan ta tambe kosnan ku ami NUNKA lo lubidá !”.
“Mi penúltimo kantika tabata "Pa'we i pa semper”, unda mi ta ft. IrSais. Miéntras ku aworakí ami ku Ron Martis di Buleria, tin e mas nobo di mi ku yama “Mihó bo so”, ku ta un kantika ‘full’ kla ku ya por wòrdu skuchá na radio i nos ta den proseso di e videoclip. Nos no tin un fecha ainda si, pa e videoclip ta riba merkado, pero e lo sali pa fin di luna di ougùstùs aki mes”, Freddy a sigui bisa. “Finalmente mi kier a pidi tur mi fanátikonan pa ‘follow me’ riba tur mi sosial media. Mi facebook a wòrdu di hacked i mi page bieu, pues awó mi tin facebook nobo, wardando pa haña mas ‘friends and follower’, pa mi por ‘release e music video’, ku mi ta grabando huntu ku Ron Martis .” Hopi éksito na Freddy!


text:
Mi no ta corda exactamente ki dia Green Vibes a habri su portanan. Mi sa cu su benida a hasi mi curason super contento. Porfin, un tienda dedica na fruta y berdura local y productonan cu por juda nos cada un sinja planta. Mas contento ora mi a jega e prome biaha y a topa tur e bakinan yen di tur sorto di berdura fresco. Mi a cumpra na smaak y a traha tur sorto di receta cu mi mes a inventa. Soppi di e berdura cu mi a cumpra, pasobra soppi di berdura semper ta smaak bon. Mi a traha veggie bitterbal, stoba di berdura y garbanzo. Ki contento mi tabata dia mi a topa cu e patianan chikito, mes chikito y dushi manera mi padushi Cojashi tabata planta den su cunucu.
Pero un dia mi a topa Ari, e donjo y e la conta mi di e contratiemponan cu e ta topa. Esta tristo con un hoben cu a hinca tur loke e tin y su alma den su pashon pa plantacion tin cu lucha pa por wanta cabes riba awa. Mi persona y otro cliente fiel tabata jud’e cu promocion via nos pagina di Facebook y palabra di boca.
Nos a keda bin bek, pero nos tambe tabata ripara cu e surtido tabata bira cada bes menos. pero toch nos a keda mantene speransa. Finalmente Ari a anuncia cu Green Vibes lo sera pa fin di april.
Esaki tabata mi e ultimo biaha cu mi a haja dushi milon local, pampuna di botter y tomati cu no ta smaak awa. Mescos cu ami, mas cliente fiel ta spera di por sigi haja fruta y berdura di The Landfarm cumpra na un otro forma, podise manera e groenteboernan antes tabata pasa bende den e becindadnan na Hulanda.
Nos ta spera riba un man cu por juda, un milager, algo, pero pa e dushi berdura y frutanan di Green Vibes por sigi jega den nos cushina… Nan ta pa cuminsa organico, non GMO y di nos propio suela y cultiva for di e pashon di un yiu di tera.
Mi no kier perde speransa den mi Aruba, dushi Tera, e isla cu a mira mi nace. E isla cu a inspirami pa pensa cu un dia nos por TA e ehempel di ‘un isla felis’.
Un hoben Canades, studiante di medicina na Aruba ta sali pa gosa y ta haja su morto a base di un discushon y golpi dor di e security di un nightclub. Na Aruba, mi dushi Tera. Un ehempel mas di violencia cu ta birando normal riba nos isla chikito? Kico nos lo conclui si nos analisa e bida nocturno riba nos isla? Nos ta tende e mesun tipo di reaccionnan ora algo similar pasa. ‘Hopi erg’. ‘Esaki no por’. ‘Castigo pisa mester cay’. Tur esaki, sin investiga si na nos isla chikito podise tin demasiado libertinaje den bida nocturno. Nos kier imita paisnan grandi sin mira si nos tin e infrastructura, mentalidad, regulacion, disciplina y etica di trabou necesario. Poder ta un cos peligroso ora e no ta sostene pa norma, balornan y reglanan cu ta pone tambe limitacionnan con leu un hende por jega cu su autoridad. Cu e cosnan aki ta pasa den paisnan grandi tambe? Sigur! E ora nos por puntra nos mes ‘unda nos kier bay cu nos progreso na Aruba?’. Puntra nos mes ‘kico nos ta considera normal’, ‘ki actitudnan nos ta dispuesto pa acepta y kico no’. ‘Con hopi nos kier inverti den training di comunicacion y enteraccion humano (people skills) di e hendenan cu nos ta tuma na trabou.
E nivel di servicio na Aruba no semper ta cuadra cu e imagen cu nos tin den exterior. E amabilidad y cariñosidad di e hendenan cu ta brinda servicio hopi biaha no ta esun cu a hasi Aruba famoso. Cheap labor, falta di training y crisis mundial sigur ta hunga un rol. Tur esaki lo keda mescos si nos no cuminsa pensa na un nivel mas cosmopolitano, pero manteniendo e karakter local. Un nivel cu por a evita e caso lamentable aki. Podise ta bon pa nos pensa cu excesonan di violencia lo por stop ora hendenan ta haja mas satisfaccion den nan trabou.
Ta mas sabi pa nos stimula un actitud cu nos t’ey pa sirbi otro, pa ta cordial cu otro. Ta sabi tambe pa sa mas di e poder di pensamento, cu ta sinja nos cu cos bon lo atrae mas cos bon. Nos lo no stop violencia cu un actitud di mas rigides. E hendenan cu tin poder, con chikito cu e por ta, lo tuma poder den nan man ora nan ta haja esaki necesario. Esaki ta e ley di selva, e instinto humano ora un sociedad no a sinja su hendenan pa biba segun balornan humano eleva. ‘No reaciona, pero entermedia pa situacionnan no escala’. Imagina bo un sociedad unda ta incentiva y duna ehempelnan noble. Unda ta educa y guia e hende pa e bira na prome lugar un bon ser humano. ‘Trata cada hende, manera abo kier ser trata’. ‘Imagina bo cu e tabata bo yiu, con bo lo a sinti?’. Esaki ta empatia of afinidad cu bo prohimo. Mi no kier perde speransa den mi Aruba, dushi Tera, e isla cu a mira mi nace. E isla cu a inspirami pa pensa cu un dia nos por TA e ehempel di ‘un isla felis’.
Tin hopi Arubiano Balente ta traha mas cu un trabou pa por juda nan famia. Yiunan cu ta jena saco den supermercado pa juda nan mama of tata sin trabou. Aruba ta jen di Arubiano Balente, un rasa cu no ta muri…
‘Dia di Obrero’ na Aruba, un dia pa celebra e orguyo y satisfaccion cu nos tin den nos trabou. Mi kier refleha un tiki riba e forma con nos ta experencia trabou awendia. Tin ora sa tende reclamo di nos hendenan, specificamente e Arubiano original. Cu esaki mi ta compronde e Arubiano cu ta bin di majornan cu a nace na Aruba pa diferente generacion tras di otro.
Ta ser bisa cu ya e Arubiano, no ta mes balente cu antes. Esey tin hopi di hasi segun mi cu e forma cu bo kier wak bida. Mi ta kere e Arubiano no a bira menos balente. Mi ta kere cu e comunidad a cambia, mescos cu a sosode den hopi otro nacion y mirando e cualidadnan di e Arubiano, e la dicidi cu e kier move pa un otro tipo di trabou. Esaki a hasi cu a bin trabounan liber den ramonan pa cua mester a busca trahado di exterior.
Ora ta papia di e Arubiano Balente, ta importante pa determina den ki aspecto ta papia. Mi ta pensa bek cu ora mi a bay entiero di sra. Toya y mi a mira hopi Arubiano Balente. Sorry, Arubiano ‘Super’ Balente. Pa cuminsa mi ta corda e speech di e pastor hopi bon cu a papia di sra. Toya, pa hopi hende tambe mama Toya cu a dedica su bida na su fe, su Dios y su iglesia catolico. Mama Toya, naci na Corsow, pero pa mi un Arubiano ‘Super’ Balente. Mi ta corda tambe un senjora grandi sinta mi dilanti den misa, di baina e por cana, su lomba ta tur dobla, pero e tabata hasi su esfuerso pa lanta para, hinca rudia y a hasi su esfuerso pa bin duna su saludo final na sra. Toya. Otro Arubiano Balente.
Asina mi por sigi menciona hopi ehempel di ‘E muhe Arubiano Balente’ cu ta lora man na cas pa por cria nan yiunan. E yiu Arubiano Balente cu despues di su trabou, ta bay cas y cuida pa su mama malo. Tin hopi Arubiano Balente ta traha mas cu un trabou pa por juda nan famia. Yiunan cu ta jena saco den supermercado pa juda nan mama of tata sin trabou. Aruba ta jen di Arubiano Balente, un rasa cu no ta muri…
Cu cada dia di trabou ta jena cu satifaccion y honorabilidad pa tur hende cu stima Aruba…
Despues di e anochi ‘Pensando riba Bida’ durante cua a presenta e projecto ‘Comprondiendo Bida’ hopi hende a pidi pa organisa un actividad unda por profundisa mas riba e temanan cu a bin padilanti.
Esaki lo bira e workshop ‘Comprondiendo y Birando e Cambio den Bida’
Despues di e anochi ‘Pensando riba Bida’ durante cua a presenta e projecto ‘Comprondiendo Bida’ hopi hende a pidi pa organisa un actividad unda por profundisa mas riba e temanan cu a bin padilanti. Pa e motibo aki lo organisa un workshop cu e tema ‘Comprondiendo y Birando e Cambio den Bida’.
E anochi aki lo concentra riba 3 tema cu ta ‘Amor, kico e ta?’, ‘Tips pa un sonjo saludable’ y ‘Cuminda y Calidad di Bida’. E prome tema ‘Amor, kico e ta?’ lo ta na encargo di Belquis Moreu y Ingrid Werleman. Lo trata amor como actitud basico den bida y atraves di historia di e ultimo 200 anja mira dicon nos a perde e coneccion cu nos tabatin cu bida den su totalidad. Continue reading “Comprondiendo Bida cu workshop ‘Comprondiendo y Birando e Cambio den Bida’”
drs. ing. Edsel Lopez, director PriceWaterHouseCoopers den Comprondiendo Bida, e revista edicion 2001 ta contesta riba e pregunta si Spiritualidad y trabao…. Por combina…
Parti di un entrevista cu drs. ing. Edsel Lopez, director PriceWaterHouseCoopers den Comprondiendo Bida, e revista edicion 2001
Spiritualidad y trabao…. Por combina…?`Claro cu si!’ segun Edsel. ‘E caminata aki a pone mi defini hopi bon pa mi mes kico spiritualidad por nifica pa mi trabou’. Edsel, cu ta director di e oficina di ‘PriceWaterHouseCoopers’ na Aruba ta bisa: ‘Na nos oficina mi ta haya importante pa traha na e ‘team spirit’. Den nos oficina mester tin como sifuera un bala di energia positivo ta circula tur ora. Esaki ta nifica cu nos lo traha ‘hunto’ na resolve tur situacion, tambe esunnan dificil.
Resumen na hulandes di e workshop organisa pa Aruba Human Resources Association ‘Zeven Bronnen van Arbeidsvreugde’, facilita pa Johan Koop, coach certifica di e ‘zeven bronnen van arbeidsvreugde’ y gradua den maneho di personal na Universidad di Groningen.
Recientemente Aruba Human Resources Association a tene un workshop riba entre otro ‘Zeven Bronnen van Arbeidsvreugde’, e siete fuente di orguyo y placer den trabou. Esaki ta un concepto desaroya pa Kees Kouwenhoven cu tabata un senior consultant di PWHC y ken na cierto momento den su carera a sinti e necesidad pa busca kico por trese bek e aspectonan aki den trabou. A base di investigacion y pruebanan cientifco a desaroya e programa aki cu ta un exito na diferente paisnan rond mundo.
Aruba Human Resources Association cu workshop interesante riba ‘zeven bronnen van arbeidsvreugde’, e siete fuente di orguyo y placer den trabou.
Desde comienso di humanidad trabou a hunga un rol importante den bida di e ser humano. Trabou tabata un proceso hopi individual, si nos corda tempo cu trabou tabata un ofishi.
Aruba Human Resources Association cu workshop interesante riba ‘zeven bronnen van arbeidsvreugde’, e siete fuente di orguyo y placer den trabou.
Desde comienso di humanidad trabou a hunga un rol importante den bida di e ser humano. Trabou tabata un proceso hopi individual, si nos corda tempo cu trabou tabata un ofishi. Nos por corda cu nos a sinja tocante di ‘gilde’, conoci pa nan dedicacion na nan ofishi. Esaki tabata tempo cu un hende tabata traha un holoshi di comienso te fin, pa menciona un ehempel.
Beauty with Style ta start na januari 2011 cu estudio nobo pa pedicure, basa riba e situacion y necesidadnan na Aruba… www.comprondiendobida.com
Beauty with Style ta start na januari 2011 cu estudio nobo pa pedicure, basa riba e situacion y necesidadnan na Aruba…
Un estudio cu Beauty with Style ta coordina ya pa algun aña ta e estudio pa pedicure.
Estudio di pedicure modelo nobo lo ta basa riba e situacion y necesidadnan na Aruba. Esaki pasobra na Aruba tin situacionnan cu ta hopi specifico pa nos isla. Pa e motibo aki ta invita tur hende interesa den e estudio di pedicure medico pa inscribi pa e estudio aki cu ta cuminsa na januari.
Martine Koeten, directora di Beauty with Style ta splica cu ainda hopi hende no sa e diferencia entre pedicure medico y pedicure cosmetico. Basicamente loke e competencia di un pedicurista cosmetico ta pa corta y lak huñanan saludable, esta e cuido basico.
What do you want to be when you grow up? Help your child choose a ‘happy’ profesion by Marisol Krosendijk, psychologist … www.comprondiendobida.com
Scirbi pa drs. Marisol Krosendijk, psicologa
Kico bo kier bira ora bo bira grandi? Esaki ta un pregunta cu muchanan ta haya nan mes confronta cun’e na scol of na cas. Hasta muchanan den scol basico ta haja e pregunta aki. Pero en realidad ta resulta cu hopi tiki hende despues den nan bida ta bai kies pa e trabou cu nan tabata soña cun’e na chikito. Esaki ta si acaso nan por kies.
Aunke bida ta cambia cu tempo y soñonan tin biaha ta keda na un ilushon, toch ainda hopi mucha ta kies pa profesionnan cu ta basa ariba nan imaginacion: bombero, piloto, juffrouw, meneer, hungado profesional di futbol, dokter y hasta mermaid ta algun di e profesionnan mas cotisa.
How to live without stress? Create balance in your life…on www.comprondiendobida.com
Den bida tin hopi situacion cu por duna nos stress. Problema den famia, morto di un ser keri, divorcio, retiro di trabou, soledad, placa… Si abo tin stress corda pa tuma bo keho na serio. Pero mas importante tuma accion pa elimina e causanan…
Con? Planea tempo liber. Esaki ta ‘tempo pa bo mes… ABO’. Hasi cosnan cu abo ta haja leuk y cu ta relaha bo. Bay cana den mondi, bay lama, busca silencio… bay sinta na Alto Vista… loke ta pone bo sinti bon…
Stop di pensa cu abo ta responsabel pa felicidad di tur otro hende.
Stop di pensa cu tur cos lo fracasa si abo no hasi nada. Cu otro palabra, stop di carga mundo riba bo schouder…


text:
E Sous krioyo perfekto / E sekreto di e sous perfekto
Sin kita, sin pone, sous ta parti esensial di un plato su totalidat. Bo por konsider’é komo e reina di plato. Aparte di ta enrikesé sabor di bo kuminda, e ta sòru pa e presentashon di e plato ta visualmente mas atraktivo. Banda di esaki, sous por tin asta un balor nutritivo agregá na e kuminda. Mi sa ki bo ta pensa. ‘Dikon lo mi tin ku siña traha un sous; ta kos masha fásil’. E kontesta ta simpel, VARIASHON! E chèns ta grandi ku mayoria biaha bo ta traha e mésun sous. Lo bo n’ ke sa un otro forma pa traha bo sous i asina duna bo kuminda un toke diferente? Wèl si bo kontesta ta sí, e reseta akí di Itel Cicilia, ta esun ku definitivamente bo tin mester. Bo ta bai siña e sekreto pa traha un sous krioyo eskisito ku ta hiba sabor di bo kuminda na nivel di dushi X10. Garantisá!
Loke bo ta bai siña
- 5 tep fásil pa traha un Sous krioyo ku un toke diferente den ménos ku 5 minüt
- E sekuensha korekto pa agregá kada ingrediente di manera ku bo sous ta riku na sabor i bon balansá.
- Téknika di kòki profeshonal ku por hiba sabor di bo kuminda na e siguiente nivel.
Konosementu
- Pa por sigui e kurso akí no ta rekerí konosementu avansá di kushina. Tur paso ta ser spliká di un manera fásil i komprendibel.
Kurso akí ta inkluí
- Video ku durashon di 12 minüt i 17 sekònde
- Akseso ilimitá na video
- Akseso via selular i kòmpüter


text:
“Mi a tuma nota di un comunicado di prensa di minister Michelle Hooijboer-Winklaar cu un tono masha negativo y den cual e ta saca masha hopi frustracion dirigi contra mi persona. Esaki despues cu ami a cumpli cu mi tarea como parlamentario pa hasi e minister preguntanan relaciona cu e seguro di estudio di studiantenan na Hulanda. Mi a keda masha asombra cu e tono hopi frustra di e comunicado, pero mi mester admiti si cu mi a spera un tipo di reaccion asina, pasobra tur biaha cu e minister tin algo di sconde, e ta reacciona di e forma aki”, lider di MEP Evelyn Wever-Croes a laga sa.
Siman pasa lider di MEP a urgi e minister pa reacciona riba acusacionnan cu a sali den medionan di comunicacion pa mas di tres siman, den cual ta cuestiona e integridad di e minister, y iregularidadnan den e destaho publico pa cu e pakete di seguro ey.
“Pesey mi a pidi e Minister pa duna nos claridad tocante e destaho, por ehempel kennan tur a entrega oferta, a base di kiko e compania InsureToStudy a gana e bidding, y nos kier mira e scoring sheet y henter e dossier di e destaho. Te awe e minister no a contesta ningun di e preguntanan aki, y e frustracion y negativismo den su comunicado awor si ta ponemi pensa cu e tin algo di sconde, sino e lo no a reacciona di e forma ey. En todo caso, mi ta duna e minister algun dia ainda pa e cumpli cu su deber constitucional y contesta mi preguntanan por escrito, sino mi ta bai aserca Ministerio Publico pa hasi un investigacion. Pasobra no por ta asina cu pa 3 siman largo medionan di comunicacion ta cuestiona algo asina serio, y e Minister ta scohe pa keda keto.
Pueblo di Aruba ta fada caba di tanto escandalo entorno e ministernan, y pesey mes nos mester di reglanan di integridad, pa asina por controla ministernan mihor”.
“Ademas mi a trese bou conosemento di e minister cu varios studiante na e momento aki no ta segura. Nan a bai dokter e siman aki y a wordo informa cu nan mes mester paga of mayornan mester manda placa, pasobra e cambio di seguro ainda no ta regla. Esaki ta perhudica nos studiantenan inecesariamente, y riba esaki e minister no a duna ningun contesta tampoco”.
“Mi no ta bai reacciona riba e contenido mes di e comunicado di minister Michelle Hooijboer-Winklaar, pasobra mi ta laga e negativismo y frustración pa e minister. Ami tin interes di e studiantenan na prome lugar, y den e lucha pa bienestar di e studiantenan, no tin lugar pa e negativismo ni frustracion di Michelle Hooijboer-Winklaar”, lider di MEP a duna di conose.


text:
Kisas lo no pensa mas leu, pero tin un escasez pasando na mundo cu lo por tin un influencia riba e desaroyo di tecnologia grandemente. Mas y mas, menos ta e hobennan cu ta scogiendo pa haci nan estudio den e ramo di STEM (Science, Technology, Engineering, Mathematics). Y esaki a pone un grupo di 7 hoben di Aruba y Corsou, dicidi cu nan ta bay haci di nan parti, pa yuda combati e problema. Asina, K’i ta bo STEM? a nace. Dia 21 y 22 di Juli 2022, e hobennan aki, cu sosten di comercio local, a organisa un 2-day STEM camp na Universidad di Aruba cu tabata un exito. E prome paso di un movecion cu influencia grandi pa futuro generacionnan, cu awor ta marca den historia cu e nombernan Laura Croes, Jillian Oduber, LeAnn Tromp, Maia Rigot, Dianthy Kock, Syari Sinlae y Lau Garcia-Dieguez.
PAKICO STEM TA IMPORTANTE
- E mundo den cual no ta bibando ta cambia constantemente. Educacion di STEM ta cambia sociedad door di ofrece esnan cu ta siña esaki, un forma di pensa nobo y crea abilidadnan cu lo keda balora den cualkier profesion. E ta permiti hobennan pa ta flexibel, busca patron, coneccion y evalua informacion den otro forma. Ademas, STEM ta crea concientisacion y ta comunica esaki na e publico general.
- Trabounan den e ramo di STEM ta creciendo rapidamente compara cu otro ramonan, mundialmente. Esnan gradua den e ramo di STEM tin un entrada mas halto compara cu e careranan non-STEM. Sciencia, Technology, Engineering y Mathemathics ta hunga un rol crucial den e crecemento sostenibel di e economia mundial. Ademas, educacion di STEM ta crea pensadonan critico, e ta aumenta alfabetisacion cientifico y e ta crea un generacion nobo di innovadornan.
- Innovacion ta hiba na producto y procesonan nobo cu ta sigui sostene economia mundial den tur ramo, di technologia pa medicina etc. E tipo di innovacionnan aki ta depende di e conocemento solido den e area di STEM. E ta hopi obvio cu mayoria di trabounan futuro lo rekeri un comprondemento basico di matematica y ciencia y p’esey e motivacion pa mas hobennan mira e estudio di STEM su potencial.


text:
Concrete, un producto asina comun, uza tur caminda den construccion. Con bo por upscale un producto asina comun? Con bo por present’e na un manera elegante of transform’e pa e ta algo bunita? Carondina y Orlin a descubri e manera pa haci esaki creativamente. Uzando nan mannan y nan mente creativo, inspira pa diseño moderno y minimalista, nan a cuminsa cu un DIY project durante shelter-in-place cu a bira un marca riba su mes ofreciendo productonan unico traha den concrete.
ADORÉE
Carondina nunca a considera su mes un persona creativo. “Un cos cu semper mi tabata gusta ta fotografia, semper mi tabatin un camara cu mi”. Orlin si ta considera cu semper e tabata posee e gen creativo, for di chikito e tabata gusta pasa tempo cu su primo cu tabata traha cu tools riba brommer of e tabata wak su tata traha cu cement rond di su cas. “Tambe den e ramo di cushina hopi biaha bo mester ta creativo y purba wak e productonan pa uza na diferente forma cu no ta e manera comun”.
Como un ‘do it yourself’ project durante e shelter-in-place na 2020, Orlin y Carondina a bay traha doorstops di concrete pa nan cas. Despues di esaki nan a sigui experimenta cu concrete cu ta un producto hopi versatil.
E ta e producto mas uza den construccion pero tambe por wordo presenta na un manera hopi delicado y elegante. “Esaki a pone nos cuminsa brainstorm riba e concepto Adorée Lifestyle Concrete”.


text:
Ta papia tokante: - Palabranan di Minister Jesus-Leito - Sera konosí ku Sr. Chesley Rach,
Tópiko di e siman aki ta: Benta di United TeleCommunication Services - Resúmen di trabounan
Puntonan ku ta trata: • Mensahe di Minister Jesus-Leito • Kòrsou komo anfitrion di e di 41
Puntonan ku ta trata: • Segun Minister Jesus-Leito OW ta un prioridat grandi • Servisio pa
Deseo di Minister Zita Jesus Leito No laga nada stroba pa sigui bo soñonan Laga Positivismo
Nos lo papia tokante: Prioridat di Minister Jesus-Leito Seguridat den sektor di aviashon ta hopi